Dječji vrtić „Suncokret Sveti Đurđ“

Ljudevita Gaja 2a

42233 Sveti Đurđ

KLASA: 601-01/22-01/3

UR.BROJ: 2186-21-01-22-2

GODIŠNJI PLAN I PROGRAM

ODGOJNO-OBRAZOVNOG RADA DJEČJEG VRTIĆA SUNCOKRET

za pedagošku 2022./2023. godinu



U Svetom Đurđu, 06.rujna 2022.

Plan i program izradili:

Tihana Ledenko, ravnatelj

Odgojitelji:

Jelena Borović

Ivanka Baron-Špoljarić

Dijana Pirc

Martina Pokos

Vesna Novak

Valentina Ivančić

Elena Marković

Pedagoginja:

Josipa Tarandek

Ravnatelj DV „Suncokret Sveti Đurđ“

Tihana Ledenko

**SADRŽAJ:**

1. uvod……………………………………………………………………………....
2. Ustrojstvo rada……………………………………………………………..

2.1. Podaci o programima, broju djece i skupinama……………………………..

2.2. Podaci o djelatnicima…………………………………………………………

2.3. Radno vrijeme vrtića………………………………………………………….

2.4. Radno vrijeme djelatnika……………………………………………………..

1. Materijalni uvjeti RADA…………………………………………………..

3.1. Investicijsko održavanje………………………………………………………

3.2. Tekuća nabava…………………………………………………………………

3.3. Olakšice udjela roditelja……………………………………………………..

3.4. Izvor sredstava……………………………………………………………….

1. NJEGA I SKRB ZA TJELESNI RAST I ZDRAVLJE DJECE ………………….

4.1.Ciljevi…………………………………………………………………………..

4.2. Strategije djelovanja…………………………………………………………..

4.3. Očekivani rezultati……………………………………………………………

4.4. Prehrana djece………………………………………………………………...

1. Odgojno-obrazovni rad…………………………………………………. 5.1. Redoviti program……………………………………………………………..

5.2. Kraći program engleskog jezika…………………………………………….

5.3. Kraći program vjerskog katoličkog odgoja…………………………………


5.4. Pedagoška dokumentacija…………………………………………………….

1. SIGURNOSNO ZAŠTITNI I PREVENTIVNI PROGRAM…………………….

6.1. Individualno usavršavanje……………………………………………………

6.2. Skupno usavršavanje……………………………………………………………

1. IZOBRAZBA I USAVRŠAVANJE ODGOJITELJA…………………………….
2. SURADNJA S RODITELJIMA……………………………………………………
3. SURADNJA SA VANJSKIM USTANOVAMA………………………………....
4. GODIŠNJI PLAN RAVNATELJICE……………………………………………
5. GODIŠNJI PLAN PEDAGOGA…………………………………………………..
6. GODIŠNJI PLAN ZDRAVSTVENE VODITELJICE…………………………….



1. **UVOD**

Dječji vrtić „Suncokret Sveti Đurđ“ je javna ustanova za predškolski odgoj i obrazovanje sa sjedištem u Svetom Đurđu, Lj. Gaja 2a. Dječji vrtić „Suncokret sveti Đurđ“ u okviru djelatnosti predškolskog odgoja i obrazovanja, te skrbi o djeci predškolske dobi ostvaruje programe odgoja, obrazovanja, zdravstvene zaštite i unaprjeđenja zdravlja djece i socijalne skrbi u skladu s potrebama djece, te socijalnim, kulturnim, vjerskim i drugim potrebama obitelji.

Dječji vrtić „Suncokret Sveti Đurđ“ osnovan je u listopadu 2020. godine s ciljem zadovoljavanja potreba za smještajem predškolske djece u Svetom Đurđu te je jedini vrtić na području općine koja je ujedno i Osnivač vrtića. Provodimo organizirane programe njege, odgoja, obrazovanja, zdravstvene zaštite i prehrane za djecu od navršenih godinu dana života pa do polaska u osnovnu školu.

Prostor i opremu potrebnu za rad vrtića osigurao je Osnivač u skladu s važećim normativima predškolskog odgoja. Godišnji plan i program rada Dječjeg vrtića „Suncokret Sveti Đurđ“ izrađen je timskim pristupom. Radnim dogovorima uspješno je analizirana prethodna pedagoška godina čija je analiza bila polazište pri planiranju. Odgojiteljsko vijeće DV „Suncokret Sveti Đurđ“ razmatralo je Godišnji plan i program rada za pedagošku godinu 2022./2023. na sjednici 30.8.2022. godine. Temeljem Zakona o predškolskom odgoju i obrazovanju čl. 21., 35. I 36. (NN 10/97; 107/07; 94/13, 98/19 i 57/22) i članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (NN 83/01) uz prethodnu raspravu i zaključke Odgojiteljskog vijeća, ravnateljica Dječjeg vrtića „Suncokret Sveti Đurđ“ predlaže Upravnom vijeću Godišnji plan i program rada za pedagošku godinu 2022./2023. koji je usvojen na 22. sjednici Upravnog vijeća DV Suncokret 06.09.2022. Godišnji plan i program rada Dječjeg vrtića „Suncokret Sveti Đurđ“ humanistički, holistički i razvojno je usmjeren s pluralističkom tendencijom priznavanja različitosti u pogledu ranog predškolskog odgoja i obrazovanja te koncepcija.

Predškolski odgoj ostvarivati ćemo u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji na temelju Zakona o predškolskom odgoju i obrazovanju i Državnih pedagoških standarda predškolskog odgoja i obrazovanja.

Program ćemo provoditi polazeći od stvarnih potreba djeteta i njegovih mogućnosti i osobnosti, u stalnoj dinamičnoj interakciji s obitelji i okruženjem, koristeći pri tom iskustva suvremenih koncepcija predškolskog odgoja i obrazovanja.

Nastaviti ćemo započete procese na podizanju kvalitete planiranja, te vrednovanja i samovrednovanja u radu, a time i rada s djecom, jačanja stručnih kompetencija odgojitelja, uočavanja dijelova procesa koje je potrebno unapređivati, prihvaćanje timskog i grupnog rada kao nužnosti u tom procesu, te korištenje objektivnog instrumentarija i načina procjenjivanja kvalitete rada kao polazište za pozitivne promjene.

Također će nam u fokusu biti i komunikacija unutar vrtića, odraslih međusobno, kao i odraslih s djecom.

Naša vizija dječjeg vrtića je da ono bude mjesto zadovoljnog, veselog i kreativnog djeteta, dječja kuća u kojoj se očituje zajedništvo djece, roditelja i svih djelatnika.

**Cilj odgojno-obrazovnog djelovanja u ovoj pedagoškoj godini:**

Opći cilj djelatnosti predškolskog odgoja jest očuvanje tjelesnog i mentalnog zdravlja djeteta, poticanje cjelovitog razvoja svih funkcija, sposobnosti i mogućnosti, a u skladu sa suvremenim znanstvenim spoznajama, zakonitostima djetetova razvoja i njegovim stvarnim mogućnostima. Poštujući humanističko- razvojnu koncepciju i temeljne programske zadaće, a u skladu s prošlogodišnjim radom, nastavljamo s ostvarivanjem općih i posebnih ciljeva i zadataka koji proizlaze iz programskog usmjerenja i koncepcije razvoja pri čemu uvažavamo načela fleksibilnosti i otvorenosti u svakom segmentu rada, naglašavajući potrebu individualizacije, samostalnosti pri izboru aktivnosti i razvoj partnerskih odnosa s roditeljima i drugim članovima obitelji.

1. **USTROSTVO RADA**

OSNOVNI PODACI O DJEČJEM VRTIĆU

|  |  |
| --- | --- |
| Naziv ustanove: | Dječji vrtić „Suncokret Sveti Đurđ“ |
| Adresa: | Ljudevita Gaja 2a |
| Broj i naziv pošte: | 42233 Sveti Đurđ |
| Županija: | Varaždinska |
| Broj vrtića: | 1 |
| Broj djece: | 83 |
| Broj skupina: | 4 |
| Broj odgojitelja VŠS | 7 |
| Pedagog | 1 |
| Zdravstveni voditelj | 1 |
| Kuharica | 1 |
| Spremačica | 1,5 |

Ustrojstvo Dječjeg vrtića “Suncokret Sveti Đurđ” temeljit će se na sljedećim obilježjima:

a) Fleksibilnost u organizacijskim i didaktičko-metodičkim određenjima- nastojat ćemo polaziti od konkretnih zahtjeva i očekivanja obitelji i uže zajednice.

b) Prilagođavanje prostornih i materijalnih uvjeta konkretnoj djeci, spoznajama o njihovim potrebama, konkretnim razvojnim i iskustvenim razinama, osiguravanjem uvjeta za sigurno i izazovno odrastanje.

c) Sloboda i autonomija u izboru aktivnosti učenja i igre, interakcijskih i komunikacijskih situacija s vršnjacima i odraslima

*Trajanje programa:*

* 10-satni cjelodnevni program
* Kraći program engleskog jezika ( 2 sata tjedno)
* Kraći program Katoličkog vjerskog odgoja (jedan sat tjedno)
* Kraći program kinezioloških aktivnosti ( jedan sat tjedno)

Vrijeme provedbe godišnje: sve radne dane u godini

Vrijeme provedbe tjedno: svih pet radnih dana tjedno

Vrijeme provedbe dnevno: od 5,30-16,00 sati ovisno o potrebama roditelja (djeca ne smiju boraviti u skupini više od 10 sati dnevno).

Budući da organizacija našeg vrtića počiva na fleksibilnosti i prostornoj otvorenosti imamo mogućnost ustrojiti dobne i mješovito dobne skupine ovisno o upisima.

**2.1. Podaci o programima, broju djece i skupina**

*Ove pedagoške godine realizirati će se slijedeći programi:*

1. Redoviti cjelodnevni program u 4 odgojno-obrazovne skupine:

Mlađa jaslička : 1- 2 godina života

Starija jaslička skupina: 2- 3 godina života

Mješovita skupina: 4- 6 godina

Starija skupina ( predškola): 5-7 godina

1. Kraći program engleskog jezika

Starija skupina ( predškola) 1 sat tjedno

1. Kraći program Katoličkog vjerskog odgoja

Starija skupina ( predškola) 1 sat tjedno

1. Kraći program kinezioloških aktivnosti

Starija skupina ( predškola) 1 sat tjedno

Dobna struktura djece u odgojnoj skupini može se mijenjati tijekom godine ovisno o potrebi za uključivanjem djece u Vrtić. Zagovornici smo odgojnih skupina mješovitih po dobi u kojima dolazi do raznovrsnijih interakcija djece, ubrzava se socio-emocionalni razvoj djeteta i ostvaruje niz programskih zadaća upravo iz tog područja razvoja.

Postoji mogućnost da ćemo tijekom pedagoške godine započeti s Kraćim programom rada s darovitom djecom , što ovisi o verifikaciji ministarstva znanosti i obrazovanja. Program je poslan u spomenuto ministarstvo u kolovozu 2022. godine.

**Broj upisane djece**

Od 1. rujna 2022. godine ukupan broj upisane djece u DV Suncokret je 83. Ukoliko će biti još zainteresiranih roditelja za upis djece tokom godine, ustrojiti ćemo još jednu skupinu te zaposliti odgojitelje sukladnu Državnom pedagoškom standardu predškolskog odgoja i naobrazbe u preostaloj sobi dnevnog boravka u vrtiću.

*Prikaz skupina i broja djece po skupinama:*

|  |  |
| --- | --- |
| Mlađa jaslička skupina | 14 |
| Starija jaslička skupina | 22 |
| Srednja skupina | 24 |
| Starija skupina - predškola | 23 |

**2.2. Podaci o djelatnicima:**

*Ravnateljica:*

|  |  |  |
| --- | --- | --- |
| Tihana Ledenko, odgojitelj | DV Suncokret | Mandat 4 godine |

Stručni suradnici:

|  |  |  |
| --- | --- | --- |
| Josipa Tarandek- Pedagog | DV Suncokret | neodređeno |
| Sara Filip- Psiholog | DV Suncokret | Vanjski stručni suradnik |

*Planirani broj odgojitelja:*

|  |  |  |
| --- | --- | --- |
| **Ime i prezime** | **Radno mjesto** |  |
| Dijana Pirc (odgojitelj) | DV Suncokret | neodređeno |
| Jelena Borović (odgojitelj) | DV Suncokret | neodređeno |
| Ivanka Baron- Špoljarić (odgojitelj) | DV Suncokret | neodređeno |
| Vesna Novak (odgojitelj) | DV Suncokret | neodređeno |
| Martina Pokos (odgojitelj) | DV Suncokret | neodređeno |
| Elena Marković (odgojitelj) | DV Suncokret | neodređeno |
| Valentina Ivančić (odgojitelj) | DV Suncokret | neodređeno |

*Ostali radnici:*

|  |  |  |  |
| --- | --- | --- | --- |
| Poslovi | Broj | Nepuno radno vrijeme | Puno radno vrijeme |
| Kuhar | 1 | - | 1 |
| Spremačica | 2 | 1 | 1 |
| Ukupno zaposlenih | 3 | 1 | 2 |

**2.3. Radno vrijeme vrtića**

Radno vrijeme vrtića je usklađeno je s potrebama roditelja te je za korisnike redovitog programa od 5,30 – 16,00 sati. U tijeku godine radno vrijeme se može ovisno o potrebama i dogovoru s roditeljima mijenjati. Pisana informacija o radnom vremenu nalazi se na oglasnoj ploči u Vrtiću.

**2.4. Radno vrijeme djelatnika**

Radno vrijeme odgojitelja po skupinama određeno je temeljem potreba korisnika vrtića.

Radno vrijeme odgojitelja u odgojnim skupinama organizirati će se temeljem važećeg Državnog pedagoškog standarda na bazi 27,5 sati tjedno, temeljem podataka o potrebama roditelja za dužinom boravka djece u vrtiću. Ostali rad odgojitelja organizirati će se prema obvezi do punog radnog vremena od 40 sati tjedno, a u skladu s Planom i programom rada i ostvarivanju programskih zadaća.

*Dnevna satnica odgojitelja:*

|  |  |  |  |
| --- | --- | --- | --- |
| UKUPNO | NEPOSREDNI RAD S DJECOM | OSTALI POSLOVI | STANKA |
| 8 h | 5.30 h | 2 h | 30 min |

*Godišnje zaduženje odgojnih djelatnika izraženo po mjesecima 2022. /2023.:*

|  |  |  |  |  |  |  |  |
| --- | --- | --- | --- | --- | --- | --- | --- |
| Mjesec | Broj radnih dana | Broj subota i nedjelja | Praznici i blagdani u radne dane | Mjesečna satnica | Broj sati neposrednog rada | Broj sati ostalih poslova | Stanka |
| RUJAN | 22 | 8 | 0 | 176 | 121 | 44 | 11 |
| LISTOPAD | 21 | 10 | 0 | 168 | 115,5 | 42 | 10,5 |
| STUDENI | 20 | 8 | 2 | 160 | 110 | 40 | 10 |
| PROSINAC | 21 | 9 | 1 | 168 | 115,5 | 42 | 10,5 |
| SIJEČANJ | 21 | 9 | 1 | 168 | 115,5 | 42 | 10,5 |
| VELJAČA | 20 | 8 | 0 | 160 | 110 | 40 | 10 |
| OŽUJAK | 23 | 8 | 0 | 184 | 126,5 | 46 | 11,5 |
| TRAVANJ | 19 | 10 | 1 | 152 | 104,5 | 38 | 9,5 |
| SVIBANJ | 21 | 8 | 2 | 168 | 115,5 | 42 | 10,5 |
| LIPANJ | 20 | 8 | 2 | 160 | 110 | 40 | 10 |
| SRPANJ | 21 | 10 | 0 | 168 | 115,5 | 42 | 10,5 |
| KOLOVOZ | 22 | 8 | 1 | 176 | 121 | 44 | 11 |
| **Ukupno:** | 251 | 104 | 10 | 2008 | 1380.5 | 502 | 125,5 |

*Ostali poslovi odgojitelja koji se odrađuju u ustanovi:*

|  |  |  |  |  |  |  |  |
| --- | --- | --- | --- | --- | --- | --- | --- |
| **OSTALI POSLOVI ODGOJITELJA KOJI SE ODRAĐUJU U USTANOVI** | | | | | | | |
| SURADNJA S RODITELJIMA | | STRUČNO USAVRŠAVANJE | | PLANIRANJE I VREDNOVANJE | | KREIRANJE POTICAJNOG OKRUŽENJA | |
|  | Br. sati |  | Br. sati |  | Br. sati |  | Br. sati |
| roditeljski sastanci | 6 | Odgojiteljska vijeća | 8 | Tjedno Planiranje | 44 | Kreiranje poticajnog okruženja | 90 |
| Radionica | 2 | Radni dogovori | 14 | Dnevno planiranje | 68 |  | |
| Individualni razgovori | 48 | Stručni aktivi | 2 | Dnevno  vrednovanje | 100 |  | |
| ukupno | | ukupno | | ukupno | | ukupno | |
| 56 | | 24 | | 212 | | 90 | |
| **382** | | | | | | | |

|  |  |  |  |
| --- | --- | --- | --- |
| **OSTALI POSLOVI ODGOJITELJA IZVAN USTANOVE** | | | |
| SEMINARI I STRUČNI SKUPOVI | | STRUČNA LITERATURA | |
| Br. sati | 20 | Br. Sati | 100 |
| **120** | | | |

Radno vrijeme neposrednog rada odgajatelja po skupinama:

Smjena 1 od 5.30- 11.30

Smjena 2 od 7.00- 13.00

Smjena 3 od 7:30- 13:30

Smjena 4 od 8.00- 14.00

Smjena 5 od 8.30- 14.30

Smjena 6 od 9.30- 15.30

Smjena 7 od 10.30- 16.30

Neposredni rad odgojitelja podrazumijeva rad u jutarnjoj i popodnevnoj zajedničkoj skupini (jutarnje i popodnevne „dežurne“ skupine), raniji dolazak u skupinu zbog ostvarivanja dijela programa rada s djecom koji uključuje izlazak djece iz kruga vrtića i obveznu pratnju oba odgojitelja, te zamjene za odsutne odgojitelje. Organizacija se prilagođava potrebama u dogovoru s članovima stručnog tima koji prate proces i uspješnost prilagodbe djece.

Jutarnji rad u zajedničkoj skupini djece i popodnevni rad u zajedničkoj skupini djece organizirati će se prema stvarnim potrebama roditelja-korisnika.

Radno vrijeme pojedinih skupina planira se u skladu s brojem prisutne djece, uzrastom i potrebama provođenja odgojno-obrazovnog programa. Ono se može mijenjati tijekom godine, temeljem praćenja stvarnih potreba djece i roditelja. Promjene se vrše na prijedlog odgojitelja ili stručnih suradnika i u dogovoru s njima.

Zajednički rad oba odgojitelja (dužina i vrijeme) planiran je prema uzrastu djece i obveza odgojitelja je da ulazak sa igrališta i ručak djece obavljaju u podgrupama.

Djeca u 5. i 6.I 7. godini života u pravilu ne spavaju, osim one djece koja imaju izrazitu potrebu za snom tijekom dana ili ako roditelj inzistira na popodnevnom odmoru. U ostalim skupinama potrebno je ispitati potrebe djece za dnevnim odmorom i za onu djecu koja tu potrebu nemaju, tj. ne mogu spavati, treba organizirati mirne igre u sobi dnevnog boravka ili drugom prikladnom i pripremljenom prostoru.

**Radno vrijeme pedagoga** u odgojno-obrazovnim skupinama je 25 sati tjedno, no poslovi u neposrednom radu s djecom , roditeljima i odgojiteljima obavljaju se u sklopu 7-satnog dnevnog radnog vremena, dok se ostatak odnosi na suradnju s drugim ustanovama, planiranja, stručna usavršavanja, pripreme za rad i sl. Ukupno tjedno radno vrijeme pedagoga je 40 sati tjedno.

**Radno vrijeme svih ostalih zaposlenika** je 8 sati dnevno, prema rasporedu koji osigurava optimalno funkcioniranje vrtića i zadovoljavanje svih potreba roditelja i djece.

**Radno vrijeme ravnateljice** je 40 sati tjedno. Zbog posebnosti poslova ravnatelja ( odgojiteljska vijeća, roditeljski sastanci, priredbe, razgovori s roditeljima) čije radno vrijeme nije moguće mjeriti, ili unaprijed odrediti, odnosno ravnatelj ga određuje samostalno ne vode se podatci potrebni za ostvarivanje prava iz radnog odnosa jer je Odlukom o samostalnosti i trajanju radnog vremena ravnatelja određena samostalnost u određivanju najdužeg trajanja tjednog radnog vremena te dnevnom i tjednom odmoru.

Rad sa strankama predviđen je svaki dan u vremenu od 10:00-14:00 sati.

1. **MATERIJANI UVJETI RADA**

|  |  |  |
| --- | --- | --- |
| **Bitne zadaće** | **NOSITELJI** | **DINAMIKA** |
| Pravovremeno osigurati sva potrebna sredstva i materijale za rad u svim odgojnim skupinama, uvažavajući specifičnosti skupina u odnosu na dob i vrstu programa. | ravnateljica | Tijekom godine |
| Rad na sveopćem poboljšanju uvjeta rada, osvješćivanje djelatnika za brigu i odgovornost za sve što  koristimo u radu. | Ravnateljica, pedagoginja, odgojiteljice, ostali zaposlenici | Tijekom godine |
| Angažmanom za osiguravanjem sredstava raditi na poboljšanju i održavanju objekta i vanjskih površina. | ravnateljica | Tijekom godine |

Poticajno materijalno okruženje (unutarnji i vanjski prostor)je uvjet za kvalitetno ostvarivanje zadaća i stvaranja optimalnih uvjeta za razvoj svih potencijala svakog pojedinog djeteta. U tom smislu sobe dnevnog boravka djece je potrebno kontinuirano dopunjavati didaktikom i materijalima kroz koje će djeca učiti čineći i surađujući. Materijalni uvjeti rada naše Ustanove ovise i o količini sredstava realiziranih uplatom roditelja, čime se podmiruju materijalni troškovi ustanove i troškovi tekućeg održavanja objekta i opreme i s druge strane o količini financijskih sredstava doznačenih iz proračunskih izvora, čime se podmiruju plaće i druga primanja djelatnika te obavlja investicijsko održavanje našeg vrtića.

**3.1. Investicijsko održavanje:**

1. uređenje dvorišta vrtića po potrebi
2. prostore dnevnih boravaka opremiti namještajem koji omogućuje stvaranje i organizaciju poticajne materijalne sredine prateći interes i potrebe djece
3. nabava didaktičkih sredstava, igračaka i potrošnog materijala u cilju poticanja razvoja i aktivnog sudjelovanje djece
4. opremanje dvorane za vježbanje
5. Oprema : - radna obuća i odjeća za sve zaposlene – po potrebi

* dopuna suđa u kuhinji
* redovito ispitivanje strojeva i instalacija temeljem Zakona o zaštititi na radu
* održavanje i servisiranje aparata i strojeva za rad

**3.2. Tekuća nabava**

Vrtić je bogato opremljen didaktičkim igračkama i materijalima za početak rada. Također pribavljen je i potrošni materijal za nekoliko mjeseci. Tijekom godine nabavljati će se samo potrošni materijal za sve skupine vrtića i to mjesečno. Pedagoški neoblikovani materijal nabavljat će sami odgojitelji uz pomoć i suradnju s roditeljima te raznim donatorima.

Nastojat ćemo stvoriti sigurno i poželjno ozračje u dječjem vrtiću u kojem će se djeca osjećati sigurno, dobrodošlo i zadovoljno.

Svi prostori uređeni su na način da djeci omogućavaju slobodu kretanja i izbora materijala, sredstava i mjesta za njihovu igru i aktivnosti. Formirani su centri igara s potrebnim elementima koji potiču igru djece u manjim skupinama, parovima kao i individualnu.

Unapređivanje materijalnih uvjeta rada smatramo trajnim procesom i važnim čimbenikom poticanja dječjeg razvoja, zadovoljavanja interesa i potreba djece. U svrhu toga u ovoj pedagoškoj godini nastavljamo s:

* svakodnevnim oblikovanjem poticajnog prostora, strukturiranjem materijala i sredstava na način da potiču dječji interes i obogaćuju njegova iskustva i spoznaje
* u svim centrima za igru vršiti stalne dopune novim sredstvima i materijalima, preoblikovati centre, osmišljavati nove ovisno o dječjem interesu, promjenama u prirodnom i društvenom okruženju, uklanjati oštećena sredstva ili sredstva za koja je prestao dječji interes
* s djecom i roditeljima kontinuirano prikupljati različite materijale iz prirode i domaćinstva koji mogu obogatiti dječju igru i aktivnosti, poticati njihove istraživačko-spoznajne, radno-praktične te aktivnosti različitog izražavanja i stvaranja
* u ponudi materijala i igračaka rukovodit ćemo se načelom da je djeci draža igračka koju su sami izradili ili polugotova kojoj oni sami mogu odrediti funkciju
* uređenjem vanjskog prostora djeci zanimljivim i bezopasnim sadržajima i sredstvima (povrtnjak, cvjetnjak, pješčanik).

*Plan nabave didaktičke opreme za odgojne skupine*

Raspoloživa sredstva za didaktičku opremu Vrtića utrošit ćemo

– prema stanju opremljenosti i potrebama programa i na slijedeću skupinu artikala:

- didaktika i opremanje kutića za jasličku skupinu

- didaktika i opremanje kutića za vrtićke skupine

- didaktika za program predškole

- didaktička sredstva za poticanje razvoja fine motorike

- društvene igre za predškolske skupine

- slikovnice

**3.3. Olakšice udjela roditelja - korisnika usluga u plaćanju troškova programa su:**

1) 100 % za treće i svako daljnje dijete iste obitelji

3) 150 kn plaća se za ljetni ispis za svaki mjesec (srpanj i kolovoz)

4) 20% za izostanak djeteta zbog bolovanja od 10 radnih dana neprekidno

**3.4. Izvor sredstava**

Početkom rada Vrtića nabavljena je sva didaktika i igračke, a nabavu potrošnog materijala vršit ćemo temeljem snimljenih potreba od strane odgojitelja i ravnatelja, a u dogovoru s Osnivačem Vrtića financirajući se isključivo iz svoje djelatnosti. Potrošni materijal jednim dijelom nabavljat ćemo u suradnji s roditeljima, raznim donacijama i sponzorstvima poduzeća kojima u procesu proizvodnje ostaju razni, djeci zanimljivi, otpadni materijali koji zadovoljavaju estetske i ekološko-zdravstvene kriterije. Sredstva za investicijsko održavanje osigurat će Osnivač financirajući se iz participacije roditelja.

1. **NJEGA I SKRB ZA TJELESNI RAST I ZDRAVLJE DJECE**

**Odgojno-obrazovni rad**

**4.1. Ciljevi**

NJEGA I BRIGA ZA ZDRAVLJE DJECE OPĆI CILJ:

Provedba standarda kvalitete u području skrbi za tjelesni rast i zdravlje djece, unaprjeđenje postupaka i aktivnosti koje doprinose zaštiti zdravlja djece, samozaštite i ekološke osviještenosti, poticanje provedbe preventivnih mjera radi smanjivanja zdravstvenih rizika i osnaživanje zaštitnih čimbenika

SPECIFIČNI CILJEVI:

 Zdravstveno prosvjećivanje i zdravstveni odgoj odgojitelja o važnosti primjene standarda u procesu provedbe njege djeteta,

 zadovoljavanju primarnih potreba i uvažavanju sanitarnih propisa,

 kontinuirano praćenje zdravstvenog stanja djece, stanja procijepljenosti,

 pravovremena provedba postupaka kod pojave akutnih bolesti i povreda te postupaka kod kroničnih bolesti,

 poticanje stjecanja pravilnih prehrambenih navika,

 unaprjeđenje proslava dječjih rođendana,

 provedba aktivnosti u zaštiti zdravlja zuba i prevenciji karijesa, provođenje preventivnog stomatološkog programa (suradnja sa stomatologom) za djecu s posebnim zdravstvenim potrebama,

 provođenje odgojno-zdravstvenih i športskih programa u cilju prevencije pretilosti,  upućivanje i educiranje djece o mjerama sigurnosti i samozaštite te brige za vlastito zdravlje,

 provedba antropometrijskih mjerenja - praćenje stanja uhranjenosti,

 praćenje epidemioloških zbivanja i poduzimanje protu-epidemioloških mjera,

 upoznati ostale djelatnike (tehničko osoblje) o važnosti primjene primarno-sigurnosno preventivnog programa na važnost održavanja vanjskih površina i sigurnost sprava, instalacija i uređaja u svim prostorima vrtića,

 edukacija kuharica i pomoćnog osoblja o važnosti primjene higijenskih standarda – HACCP-a u procesu pripreme i raspodjele hrane,

 unaprjeđenje suradnje s roditeljima u cilju usvajanja pravilnih životnih navika djece,  pružanje pomoći u razumijevanju biološkog razvoja djeteta, o važnosti redovite i uravnotežene prehrane, pravilne njege, o važnosti boravka na zraku i bavljenja tjelesnom aktivnošću – promocija zdravlja

**4.2. Strategije djelovanja**

 Prikupljanje i sumiranje zdravstvenih podataka novoprimljene djece po odgojnim skupinama putem inicijalnih upitnika, potvrda o obavljenom sistematskom pregledu predškolskog djeteta, iskaznice cijepljenosti i ostale zdravstvene dokumentacije (za djecu sa zdravstvenim i ostalim teškoćama);

 kontrola podataka stare djece sa zdravstvenim teškoćama – tražiti od roditelja nove kontrolne nalaze, izrada i prikaz podataka za svaku grupu sa točno navedenim oboljenjima djece, 24

 upoznavanje odgojnih djelatnika sa zdravstvenim teškoćama djece u cilju kvalitetnog i pravovremenog zadovoljavanja primarnih potreba,

 upoznavanje ostalih djelatnika s ciljem prihvaćanja zadaća na osiguravanju potrebnih higijenskih uvjeta i prehrane djece,

 individualni pristup roditeljima i djeci sa zdravstvenim poteškoćama i posebnostima u prehrani, alergija i intolerancija na hranu,

 praćenje i procjenjivanje provedbe strategije dogovorenih postupaka,

 zajedničke analize i radni dogovori s djelatnicima radi unaprjeđenja komunikacijskih odnosa u cilju kvalitetnog i pravovremenog zadovoljavanja primarnih potreba djece,

 praćenje i evidentiranje pobola i cijepljenosti djece,

 provedba protuepidemijskih mjera u cilju sprječavanja širenja zaraznih bolesti,

 praćenje pojave ušljivosti u grupi i preventivno djelovanje,

 praćenje povreda i pružanje prve pomoći kod djece,

 suradnja sa zdravstvenim ustanovama i zdravstvenim djelatnicima (pedijatar, epidemiolog, stomatolog i ostali),

 edukacija roditelja putem roditeljskih sastanaka, individualnih razgovora i savjetovanja te putem ostalih medija (brošure, kutići za roditelje, letci),

 vođenje propisane zdravstvene dokumentacije, individualna zapažanja i dnevne realizacije zadaća, protokoli praćenja, zapisnici radnih sastanaka

**4.3. Očekivani rezultati**

 Osviještenost odgojitelja i ostalih djelatnika u primjeni standarda kvalitete u provedbi rutinskih poslova,

 Senzibilitet za važnost provedbe preventivnih mjera pri pojavi bolesti,

 Kontinuirani rad na unaprjeđivanju postupaka i aktivnosti koje doprinose razvijanju navika kod djece o zaštiti zdravlja i važnosti pravilne prehrane,

 redovita provedba tjelesne aktivnosti u unutarnjem prostoru vrtića i tijekom boravka na zraku,

 usvojene kulturno–higijenske navike kod većine djece (pravilno pranje ruku)

**4.5. Prehrana djece**

* tjedno planiranje jelovnika prema uzrastu djece, godišnjem dobu i posebnim potrebama djece u prehrani
* -izrada jelovnika po novim Prehrambenim standardima za planiranje prehrane djece, a navedeno u Programu zdravstvene zaštite djece u dječjim vrtićima
* osiguravanje djeci količine dnevnih potreba u prehrani, prema dužini boravka djece u ustanovi ( 4 obroka u desetosatnom programu)
* izračunavanje i zadovoljavanje energetske vrijednosti svakog obroka
* izrada i izlaganje tjednog jelovnika na uvid roditeljima putem panoa u hodnicima
* suradnja sa roditeljima djece s posebnim potrebama u prehrani
* antropometrijska mjerenja
* praćenja stanja uhranjenosti svakog djeteta
* savjetovanje roditelja o pravilnoj i zdravoj prehrani djece, o prevenciji pretilosti (zdravstveni kutići)
* stručno usavršavanje kroz seminare o aspektu zdrave prehrane, uvođenju HACCP-a -sudjelovanje u svim oblicima i programima edukacije za zdravstvene voditelje van vrtića

1. **ODGOJNO – OBRAZOVNI RAD**

**5.1. REDOVNI PROGRAM:**

U redovnom programu obuhvatit ćemo djecu jasličke dobi od 1. do 3. godine života i djecu vrtićke dobi od 3. do 7. godina života.

UNAPREĐIVANJE ODGOJNO-OBRAZOVNOG RADA

|  |  |  |  |
| --- | --- | --- | --- |
| 2. Unapređenje programa predškole: stvaranje optimalnih uvjeta za razvoj kompetencija potrebnih za školu | - osigurati svakom djetetu u godini dana prije polaska u osnovnu školu optimalne uvjete za razvijanje i unapređivanje vještina, navika i kompetencija te stjecanje spoznaja i zadovoljavanje interesa koji će mu omogućiti uspješnu prilagodbu na nove uvjete života, rasta i razvoja u školskom okruženju. | - edukacija odgojitelja o potrebnim kompetencijama djeteta predškolske dobi na svim razvojnim područjima - razvojne liste praćenja za svako dijete i evaluacija postignuća na svim razvojnim područjima - pružanje terapijske intervencije prema potrebi - pisanje nalaza i mišljenja o psihofizičkom statusu djeteta - unapređenje materijalno organizacijskih uvjeta -edukacija roditelja | * Predškola |
| 5. Kontinuirano stvaranje stimulativnog okruženja koje promovira mogućnosti postupnog stjecanja različitih znanja | utvrđivanje inicijalnog stanja prostorno materijalih i socijalnog konteksta u svim odg. skupinama - zajednička refleksija odgojitelja i stručnih suradnika u cilju podržavanja djetetova učenja i razvoja - oblikovanje zajedničkih prostora u funkciji igre i učenja djece | -zajedničke refleksije -primjena različitih oblika dokumentiranja, foto i video zapisi - strukturiranja i mijenjanje tijekom godine, obogaćivanje centra kvalitetnim materijalima u suradnji s djecom - fleksibilna organizacija popodnevnog odmora za djecu koja nemaju potrebu za spavanjem – mogućnost boravka u prostoru - otvorena vrata između skupina kao rezultat zajedničkog planiranja | * Sve skupine |

Planovi na nivou odgojnih skupina obuhvaćaju sljedeće:

* Plan razdoblja adaptacije (jednomjesečni )
* Makro plan (tromjesečni) sa sastavnicama: razvojne zadaće, materijalno-organizacijski uvjeti, sklopovi aktivnosti, oblici suradnje
* Tjedni plan sa sastavnicama: planiranje aktivnosti po metodičkom slijedu, poticaji, te poslovi nužni za ostvarenje plana
* Dnevni plan sa sastavnicama: planirani poticaji za usmjerene i spontane aktivnosti, te iskorišteni situacijski poticaji, dnevne zabilješke o djeci, aktivnostima, organizaciji, o zajedničkim aktivnostima djece i odgojitelja, priprave za roditeljske sastanke
* Valorizacija

Provodit će se različite vrste djelatnosti kao što su:

* životno praktične i radne
* istraživačko-spoznajne
* društveno-zabavne
* raznovrsne igre
* umjetničko promatranje
* raznovrsno izražavanje i stvaranje
* specifične aktivnosti s kretanjem

U vrtiću su osmišljeni i centri aktivnosti koji se mijenjaju i nadopunjavaju tijekom pedagoške godine.

RUJAN

* 8.9. Međunarodni dan pismenosti
* 9.9. Dan poštanske marke
* 10.9. Hrvatski olimpijski dan (Dan Hrvatskog olimpijskog odbora )
* 19.9. Međunarodni dan čišćenja obale (i mora)
* 21.9. Međunarodni dan mira
* 23.9. Dan europske baštine; Međunarodni dan kulturne baštine; Prvi dan jeseni
* 24.9. Dan vozača
* 26.9. Europski dan jezika
* 29.9. Dan hrvatske policije

LISTOPAD

* 4.10. Međunarodni dan zaštite životinja
* 5.10. Svjetski dan učitelja
* 6. 10 Svjetski dan staništa
* 8.10. Dan hrvatskih pošta
* 12.10. Dan zahvalnosti za plodove zemlje
* 15.10. Međunarodni dan pješačenja
* 16.10. Svjetski dan hrane
* 17.10. Svjetski dan borbe protiv siromaštva
* 18.10. Dan kravate u Republici Hrvatskoj
* 20.10. Svjetski dan jabuka

STUDENI

* 9.11. Svjetski dan izumitelja
* 11.11. Dan hrvatskih knjižnica
* 13.11. Svjetski dan ljubaznosti
* 15.11. Završetak obilježavanja „Mjeseca knjige“ (15.10.- 15.11.)
* 16. 11. Međunarodni dan tolerancije
* 18.11. Dan sjećanja na žrtve Domovinskog rata i Dan sjećanja na žrtvu Vukovara i Škabrnje – praznik i neradni dan
* 19.11. Međunarodni dan borbe protiv nasilja nad djecom
* 20.11. Međunarodni dan djeteta (UN)
* 23.11. Svjetski humanitarni dan
* 24.11. Dan hrvatskog kazališta
* 25.11. Svjetski dan borbe protiv nasilja nad životinjama Dan medvjeda

PROSINAC

* 3.12. Međunarodni dan invalida
* 5.12. Međunarodni dan volontera
* 6.12. Sveti Nikola
* 10.12. Međunarodni dan ljudskih prava
* 11.12.Međunarodni dan planine
* 13.12. Sveta Lucija
* 21.12. Prvi dan zime
* 24.12. Badnjak
* 25.12. Božić
* 26.12. Sveti Stjepan
* 29.12. Međunarodni dan biološke raznolikosti
* 31.12. Silvestrovo

SIJEČANJ

* 1.1. Nova godina
* 10.1. Svjetski dan smijeha
* 19.1. Svjetski dan bez korova
* 21.1. Međunarodni dan zagrljaja
* 24.1. Međunarodni dan obrazovanja

VELJAČA

* 2.2. Međunarodni dan zaštite močvara
* 7.2. Međunarodni dan života
* 11.2. Svjetski dan bolesnika
* 21.2. Međunarodni dan materinjeg jezika
* 22.2. Svjetski dan ekologije
* 26.2. Svjetski dan pripovijedanja bajki
* 28.2. Nacionalni dan znanosti o okolišu
* FAŠNIK

OŽUJAK

* 8.3. Međunarodni dan žena
* 16.3. Početak Tjedna mozga
* 19.3. Dan očeva (sv. Josip)
* 20.3. Međunarodni dan sreće
* 20.3. Svjetski dan kazališta za djecu i mlade
* 20.3. Svjetski dan pripovijedanja
* 21.3. Prvi dan proljeća
* 21.3. Svjetski dan šuma
* 22.3. Svjetski dan voda
* 23.3. Svjetski dan meteorologije
* 27.3. Svjetski dan kazališta

TRAVANJ

* 1.4. Dan šale (prvi april)
* 2.4. Međunarodni dan dječje knjige
* 2.4. Svjetski dan svjesnosti o autizmu (UN)
* 7.4. Svjetski dan zdravlja
* 8.7. Svjetski dan mladih
* 11.4. Međunarodni dan društvenih igara
* 22.4. Dan planeta Zemlje
* 22.4. Dan hrvatske knjige
* 26.4. Dan obnovljivih izvora energije
* 29.4. Svjetski dan plesa
* 30.4. Međunarodni dan odgoja bez batina

SVIBANJ

* 1.5. Međunarodni praznik rada
* 3.5. Svjetski dan sunca
* 4.5. Dan vatrogasaca
* 10.5. Majčin dan
* 15.5. Međunarodni dan obitelji
* 22.5. Međunarodni dan biološke raznolikosti
* 29.5. Svjetski dan sporta

LIPANJ

* 1.6. Međunarodni dan roditelja
* 5.6. Svjetski dan zaštite okoliša
* 8.6. Svjetski dan oceana
* 11.6. Dan vrtova
* 21.6. Prvi dan ljeta
* 21.6. Svjetski dan glazbe

SRPANJ

* 06. 07. Međunarodni dan poljubaca
* 16. 07. Dan biciklista

KOLOVOZ

* 05. 08. - Dan dupina
* 12. 08. - Međunarodni dan mladih

15. 08. - Velika Gospa

**JASLIČNA ODGOJNA SKUPINA** -**ZVJEZDICE**

Odgojiteljice: Vesna Novak i Valentina Ivančić

DOB DJECE: Djeca u 2. godini života

Broj djece u skupini: 14

U odgojno-obrazovnom radu polazi se od stvarnih potreba djeteta kao cjelovite dinamične osobnosti koja se nalazi u stalnoj interakciji s fizičkim i društvenim okruženjem, što čini bitan čimbenik djetetovog vlastita razvoja. U provođenju programa posebno će se raditi na razvoju i poticanju plemenitosti, ljubavi i emocionalne topline kod djece.

U planiranju odgojno-obrazovnog rada ***cilj*** je: očuvanje tjelesnog i mentalnog zdravlja djeteta, poticanje cjelovitograzvoja svih njegovih funkcija, zadovoljavanje djetetovih primarnih potreba i prava, potrebe za sigurnošću i ljubavlju, stvaranje poticajnog jasličkog okruženja, pridonijeti povoljnom cjelovitom razvoju osobnosti djeteta i kvaliteti njegova života.

U svakodnevnom radu ***zadaće*** su: praćenje svakog djeteta ponaosob te omogućavanje potpunog razvoja, osposobljavanje djeteta da prepoznaje svoje potrebe i da ih zadovolji, da prepoznaje svoje mogućnosti i njihove granice, poticanje zdravog načina života, razvijanje stvaralačkog odnosa prema svemu što okružuje dijete, poticanje roditelja na aktivno uključivanje u život i rad skupine.

**SIGURNOST I ZDRAVLJE**djeteta bit će na prvom mjestu prioriteta u odgojno-obrazovnom procesu.

***TJELESNI I PSIHOMOTORNI RAZVOJ***

* Motiviranje i poticanje djeteta na sve oblike kretanja ( kretanje uz pomoć pridržavanjem za obje ruke, za jednu ruku, samostalno hodanje )
* Razvijanje sposobnosti ravnoteže ( stajanje uz pridržavanje, bez pridržavanja, hodanje po neravnoj ili mekoj podlozi )
* Razvijanje pravilnog držanja tijela i koordinacije pokreta ( bacanje predmeta sa obje ruke, svladavanje prepreka, vučenje predmeta, nošenje predmeta )
* Razvijanje sposobnosti manipulacije šakom i prstima šake ( guranje predmeta s obje ruke, dodavanje s obje ili jednom rukom, premiještanje predmeta u kretanju, hvatanje predmeta s obje ruke, aktivnosti stiskanja gumenih i spužvastih materijala )

***SOCIO-EMOCIONALNI I RAZVOJ LIČNOSTI***

* Uočavanje i uvažavanje potreba djeteta
* Omogućavanje samostalnosti djeteta u odlučivanju i trajanju određene aktivnosti prema njegovim osobnim potrebama
* Ostvarivanje suradnje i osamostaljivanje djeteta u njegovom zadovoljenju osnovnih fizioloških potreba, osobnoj higijeni i presvlačenju
* Omogučiti djetetu slobodan izbor različitih sadržaja i aktivnosti
* Organizirati prostor i materijalne uvjete za slobodnu i spontanu igru
* Osmišljavanje imitativnih igara s izražavanjem emocionalnosti ( tuge, radosti, nježnosti )

***SPOZNAJNI RAZVOJ***

* Provođenje radnji kod održavanja osobne higijene
* Razvijanje intelektualnih sposobnosti ( opažanje odnosa predmeta i pojava, opažanje mogućnosti manipulacije predmetima )
* Provođenje aktivnosti hranjenja ( upoznavanje sa priborom za jelo )
* Razvoj osnovnih osjetila (stjecanje iskustva vidom, sluhom, njuhom, okusom, dodirom) i omogućavanje djetetu stjecanje iskustva pomoću njih
* Razvijanje sposobnosti kombiniranja predmeta ( prema obliku, veličini, kakvoći materijala )

***GOVOR, KOMUNIKACIJA, IZRAŽAVANJE I STVARALAŠTVO***

* Razvijanje sposobnosti kombiniranja predmeta ( prema obliku, veličini, kakvoći materijala )
* Razumljivo ponavljanje djetetovog izgovora glasova, slogova i riječi
* Proširivanje djetetovog vokabulara novim riječima
* Oponašanje zvukova, glasanje životinja, zvukova koje proizvode odgojitelji, različite naprave ( sat, auto, usisavač..)
* Razgledavanje slika,slikovnica, odjeće, životinja, biljaka
* Slušanje vokalne i instrumentalne glazbe
* Pjevanje jednostavnih pjesmica
* Igre skrivanja ( lice, ruke, tijelo, predmet )
* Igre građenja i kombiniranja kockama, čašama..

**SURADNJA S RODITELJIMA**

* informiranje roditelja, roditeljski sastanci,
* sudjelovanje roditelja u neposrednom odgojno-obrazovnom radu,
* individualne konzultacije roditelja i odgojitelja/stručnog tima,
* kutić za roditelje

**STARIJA JASLIČNA SKUPINA- JEŽIĆI**

**Odgojiteljice:**

**Ivanka Baron-Špoljarić**

**Jelena Borović**

STARIJA JASLIČNA SKUPINA -**JEŽIĆI**

DOB DJECE: od 2. do 3. godine

Odgojiteljice: Ivanka Baron-Špoljarić i Jelena Borović

Broj djece u skupini: 22

**ODGOJNO – OBRAZOVNI RAD**

U planiranju odgojno-obrazovnog rada ***cilj*** je: očuvanje tjelesnog i mentalnog zdravlja djeteta, poticanje cjelovitograzvoja svih njegovih funkcija, sposobnosti i mogućnosti u skladu sa suvremenim znanstvenim spoznajama, zakonitostima djetetova razvoja i njegovim stvarnim mogućnostima, zadovoljavanje djetetovih primarnih potreba i prava, potrebe za sigurnošću i ljubavlju, stvaranje poticajnog jasličnog okruženja, pridonijeti povoljnom cjelovitom razvoju osobnosti djeteta i kvaliteti njegova života.

U svakodnevnom radu ***zadaće*** su: praćenje svakog djeteta ponaosob te omogućavanje potpunog razvoja, osposobljavanje djeteta da prepoznaje svoje potrebe i da ih zadovolji, da prepoznaje svoje mogućnosti i njihove granice, poticanje zdravog načina života, razvijanje stvaralačkog odnosa prema svemu što okružuje dijete, poticanje roditelja na aktivno uključivanje u život i rad skupine.

**SOCIO-EMOCIONALNI RAZVOJ I RAZVOJ LIČNOSTI**

* razvoj pojma o sebi i stvaranje pozitivne slike o sebi
* razvoj osjećaja sigurnosti i samopouzdanja kod djece
* razvoj samostalnosti
* razvoj sposobnosti prepoznavanja i izražavanja svojih potreba, osjećaja, zamisli...
* razvoj samokontrole emocija
* razvoj empatije
* razvoj sposobnosti uvažavanja tuđih želja i potreba
* razvoj sposobnosti poštivanja pravila i dogovora, te rješavanje sukoba mirnim putem

**TJELESNI I PSIHOMOTORNI RAZVOJ**

* razvoj i usavršavanje samostalnosti u životno-praktičnim aktivnostima
* razvoj koordinacije i preciznosti u baratanju predmetima
* razvoj i usavršavanje psihomotornih sposobnosti (ravnoteža, orjentacija, spretnost i brzina)
* razvoj i usavršavanje dječje grube i fine motorike šake, koordinacija oko-ruka
* usavršavanje prirodnih oblika kretanja (puzanje, hodanje, trčanje, skakanje, hvatanje...)
* svakodnevno zadovoljavanje djetetove potrebe za kretanjem, hranom, snom**,** boravkom na zraku
* razvoj higijenskih navika i brige o sebi – poticanje djece u samostalnosti

**SPOZNAJNI RAZVOJ**

* razvoj dječjih spoznaja i vještina primjerenih dobi djece, njihovom interesu i sposobnostima
* razvoj percepcije (razlikovanje boja, razumijevanje prostornih, vremenskih i kvantitativnih odnosa, pamćenje)
* razvoj pažnje, koncentracije i mišljenja kod djece
* razvoj osnovnih osjetila (stjecanje iskustva vidom, sluhom, njuhom, okusom, dodirom) i omogućavanje djetetu stjecanje iskustva pomoću njih
* razvoj sposobnosti rješavanja problema
* razvoj istraživačkog odnosa djeteta prema svemu što ga okružuje

**GOVOR, KOMUNIKACIJA, IZRAŽAVANJE, STVARALAŠTVO**

* razvoj vještine slušanja i govora
* razvoj artikulacije glasova (pravilan izgovor, govor prema modelu, usavršavanje izgovora...)
* razvoj materinjeg jezika (bogaćenje rječnika novim riječima, razumijevanje i korištenje novih riječi u razgovoru)
* razvoj i usavršavanje govora putem igre (simbolička igra, igre uloga, igre s pjevanjem, dramske igre)
* razvoj sposobnosti doživljavanja, primanja, razumijevanja  i izražavanja priča i poruka
* razvoj kvalitetne komunikacije u skupini
* razvoj likovnog senzibiliteta za različite likovne tehnike (olovka, bojica, flomaster,  tempera, akvarel, glina, oblikovani i neoblikovani materijali...)
* razvoj sposobnosti doživljavanja i izražavanja glazbe (osjećaj za ritam, prepoznavanje instrumenata u pjesmi..)

SURADNJA S RODITELJIMA

* informiranje roditelja, roditeljski sastanci,
* sudjelovanje roditelja u neposrednom odgojno-obrazovnom radu,
* individualne konzultacije roditelja i odgojitelja/stručnog tima,
* kutić za roditelje.

***Događanja ukalendaru aktivnosti obilježit ćemo kroz razne aktivnosti: životno praktične i radne aktivnosti; raznovrsne igre; društvene i društveno zabavne aktivnosti; umjetničke aktivnosti (izražavanje djeteta); raznovrsno izražavanje i stvaranje djeteta; istraživačko – spoznajne; aktivnosti s kretanjem.***

**PROJEKTNI OBRAZAC**

**NAZIV PROJEKTA: BOJE**

**Cilj:**

Potaknuti spoznavanje svijeta koji nas okružuje prepoznavanjem i imenovanjem osnovnih boja te poticanje razvoja govorne komunikacije.

**Zadaće:**

\* potaknuti djecu na raznolikost boja koje nas okružuju

\* približiti djeci važnost boja u životu (semafor)

\* poticati razvoj vizualne percepcije djece uočavanjem predmeta i okoline kroz boje

\* poticati razvoj pamćenja kroz ponavljanje

\* poticati razvoj artikulacije glasova, razvoj jezika kroz bogaćenje rječnika, poticati razvoj govornih vještina - poticati razvoj likovnog senzibiliteta za likovni materijal i sredstva

\* razvijati kognitivne sposobnosti kod djece potičići ih na manipuliranje i isprobavanje bogatstva nestruktruriranih materijala

\* razvijati dječju radoznalost, maštu i stvraalaštvo, te općenito poticati razvoj dječjih kompetencija

**Sudionici projekta:**

- djeca polaznici starije jaslične skupine i njihovi roditelji, djelatnici dječjeg vrtića

**Nositelji projekta:**

**-** skupina „Ježići”

**Aktivnosti po mjesecima:**

|  |  |  |
| --- | --- | --- |
| **VRIJEME** | **AKTIVNOSTI** | **IZVRŠITELJI** |
| **RUJAN** | - upoznavanje djece sa osnovnim bojama  - slikanje prstićima, otisci dlanova | - odgojiteljice, djeca |
| **LISTOPAD** | - razvrstavanje sličica po boji  - čitanje slikovnica na temu boja | - odgojiteljice, djeca |
| **STUDENI** | - izrada kruga u četiri boje i kvačice  - građenje kockama u osnovnim bojama | - odgojiteljice, roditelji, djeca |
| **PROSINAC** | - izrada poklapalica od pvc čaša | - odgojiteljice, roditelji |
| **SIJEČANJ** | - modeliranje tijestom u osnovnim bojama | - odgojiteljice |
| **VELJAČA** | - izrada maski | - odgojiteljice, roditelji, djeca |
| **OŽUJAK** | - izrada podne igre: “Skoči na boju” | - odgojiteljice, roditelji, djeca |
| **TRAVANJ** | - bojanje jaja u osnovnim bojama | - odgojiteljice, djeca |
| **SVIBANJ** | - razvrstavanje posuđa prema boji i pranjue sa spužvicama u istoj boji | - odgojiiteljice, djeca |
| **LIPANJ** | - osmišljavanje igrokaza i izrada aplikacija na temu boja | - odgojiteljice, djeca |

Putem rada na projektu djeca stječu nova znanja te upoznaju nove pojmove. Razvija se percepcija (vizualna, slušna i taktilna) kroz promatranje, opipavanje te izradu. Razvija se dječja mašta i kreativnost kroz likovne aktivnosti te razvija fina motorika šake.

Projekt ćemo izrađivati u suradnji s djecom.

Rad na projektu odvijat ćemo kroz razgovore i velik broj različitih aktivnosti. Ključne dijelove razgovora i aktivnosti planirat ćemo po danima, kao i način bilježenja aktivnosti. Nastojat ćemo ostvariti plan, koji ćemo stalno širiti i bogatiti novim aktivnostima prema interesima djece.

**Radom na projektu dijete:**

**1. Stječe iskustvo o neposrednom okruženju**

**2. Zadovoljava svoje interese**

**3. Istražuje materijale**

**4. Promatra svijet oko sebe**

**5. Skuplja informacije o svojoj okolini**

**6. Otkriva nelogičnosti**

**7. Konstruira vlastito razumijevanje**

**8. Objašnjava svoju misao**

**9. Uspoređuje svoje mišljenje s mišljenjima drugih**

**10.Na različite načine upotrebljava nova znanja**

Prostore u kojima djeca borave osmišljavat ćemo na način centara za igru, kojim stvaramo uvjete za učenje, odgoj i cjelovit razvoj predškolske djece, stvoriti povoljne uvjete za organizaciju i obogaćivanje tih prostora i aktivnosti kako bi se zadovoljile dječje potrebe i interesi, ali i unaprijedila kvaliteta cjelokupnog vrtićkog okruženja.

Nastojat ćemo rad usmjeravati na brigu za dijete, zadovoljavanje osnovnih potreba djeteta; ali i na međusobno poštovanje, uvažavanje i zdravu komunikaciju.

**Planiranje, vrednovanje i vođenje pedagoške dokumentacije**

Odgojno-obrazovni rad temeljen je na dječjem interesu koji nastojimo proširiti i produbiti različitim planiranim aktivnostima (individualnim, grupnim). Timsko planiranje provodit ćemo jednom tjedno, najčešće petkom za naredni tjedan na stručnim aktivima s odgojiteljicama i stručnim timom.

Prema *Pravilniku o obrascima i sadržaju pedagoške dokumentacije i evidencije djece u dječjem vrtiću (NN 83/2001)***,** redovito ćemo voditi *Knjigu pedagoške dokumentacije odgojne skupine*.

Kako bi analizirale svakodnevne situacije, prepoznate interese i procjenjivale u kojem se smjeru krećemo vodit ćemo vrednovanje odgojno-obrazovnog rada.

MISIJA I VIZIJA

Misija je da osigurmo uvjete za provođenje odgojno-obrazovnog procesa koji će omogućiti zadovoljavanje potreba, interesa i mogućnosti svakog djeteta.

Cilj je da se svako dijete u jaslicama osjeća ugodno, prihvaćeno, da se uvažavaju njegove individualne potrebe, da svako dijete uspostavi kvalitetne odnose s drugom djecom i odraslima, da razvija kompetencije, usvaja i stječe nova znanja i vještine, da ga osposobimo za izazove koji ga očekuju, tj. da svako dijete u jaslicama odrasta sretno.

Vizija je da jaslice budu mjesto rasta i razvoja svakog pojedinca u poticajnom okruženju, da se dijete osjeća sretno, sigurno i posebno, da se poštuje djetetova različitost i potiče razvoj individualnih sposobnosti i potencijala.

**SREDNJA ODGOJNO-OBRAZOVNA SKUPINA - BUBAMARE**

DOB DJECE: od 3,5 do 5 godina

ODGOJITELJICE: Elena Novak, Dijana Pirc

BROJ DJECE U SKUPINI: 24

Ciljevi:

* poticanje cjelovitog razvoja djeteta u skladu s njegovim individualnim potrebama, sposobnostima i mogućnostima
* zadovoljavanje djetetovih primarnih potreba, prava i interesa
* zadovoljavanje djetetovih potreba za sigurnošću i ljubavlju, poštivanje individualnih razlika u razvoju i stilu učenja djeteta
* očuvanje tjelesnog i mentalnog zdravlja djeteta,
* stvaranje poticajnog i djetetu zanimljivog vrtićkog okružja
* dokumentiranje procesa učenja djece

Zadaće:

* pružiti svakom djetetu osjećaj ljubavi i sigurnosti te im pokazati da je svatko od njih prihvaćen i dobrodošao u vrtić
* pratiti svako pojedino dijete i omogućiti mu cjelovit razvoj
* osposobljavati svako dijete da prepoznaje svoje potrebe i da ih zadovolji
* osposobljavati dijete da prepoznaje svoje mogućnosti i njihove granice
* omogućavati stjecanje aktivnog i stvaralačkog odnosa djeteta prema svemu što ga okružuje
* poštivati djetetova prava
* osigurati sigurno i poticajno okružje
* poticati roditelje na suradnju, praćenje rada vrtića i sudjelovanje u okviru svojih želja i mogućnosti

Naš odgojno-obrazovni rad usmjeren je na omogućavanje cjelovitog razvoja djeteta, pa ćemo kroz područja razvoja obratiti pozornost na sljedeće:

**TJELESNI I PSIHOMOTORNI RAZVOJ**

* usavršavanje samostalnosti u životno-praktičnim aktivnostima
* usavršavanje fine motorike šake i koordinacije oko-ruka
* usavršavanje grube motorike i prirodnih oblika kretanja - hodanje (na površinama različitih tekstura) , trčanje, puzanje, skakanje (na jednoj i obje noge), provlačenje, penjanje
* stjecanje koordinacije i preciznosti u baratanju predmetima - hvatanje, kotrljanje, bacanje, gađanje, dodavanje …
* usavršavanje motoričkih sposobnosti -ravnoteža, orijentacija, spretnost, snaga brzina, gibljivost, preciznost …
* zadovoljavanje djetetovih potreba za kretanjem, hranom, snom**,** boravkom na zraku
* stjecanje higijenskih navika kroz brigu o sebi – samostalnost u životno-praktičnim aktivnostima
* učenje o očuvanje svog i tuđeg zdravlja
* učenje o važnost tjelesnog vježbanja i svakodnevnog boravka na zraku

**SOCIOEMOCIONALNI RAZVOJ I RAZVOJ LIČNOSTI**

* stjecanje pozitivne slike o sebi, samopouzdanja i sigurnosti učenjem pojma o sebi i upoznavanje svojih mogućnosti i sposobnosti
* učenje samovrednovanju kroz dobivanje pozitivnih potkrepljivanja i stjecanje povjerenje
* učenje samostalnosti i sposobnosti donošenja samostalnih odluka
* stjecanje sposobnosti prepoznavanja i  izražavanja svojih potreba, osjećaja, zamisli
* učenje samokontroli emocija
* pozitivno potkrepljivanje spontanog ponašanja djeteta u cilju razvijanja osjećaja prihvaćenosti i emocionalne sigurnosti
* stjecanje osnovnih načela uljudnog ponašanja
* učenje empatiji kroz prepoznavanje i uvažavanje osjećaja drugih, brigom za prijatelje, druge ljude, životinje, biljke
* učenje toleranciji kroz sposobnosti uvažavanja tuđih želja i potreba, poštivanje pravila i dogovora, rješavanje sukoba korištenjem dogovora
* učenje kooperativnosti u igri i aktivnostima kroz prihvaćanje ideja i sugestija drugih, dogovaranje, planiranje, procjenu zajedničkih postignuća
* upućivanje djeteta na specifičnosti njegovog utjecaja na okolinu i obrnuto, u cilju ravijanja svijesti o njegovoj osobnoj poziciji u socijalnoj sredini
* ostvarivanje kontinuiranog posrednog kontakta s djetetom kroz sve aktivnosti
* ostvarivanje uvjeta za međusobnu komunikaciju i suradnju djece

**SPOZNAJNI RAZVOJ**

* razvijanje dječjih spoznaja i vještina primjerenih dobi djece, njihovom interesu i sposobnostima
* stjecanje iskustva kroz osjetilne percepcije – vidom ( priroda - godišnja doba, ljudi, životinje, promet, unutarnji prostor, predmeti…); sluhom (govor, zvukovi u prirodi, glazba, promet …) mirisom (ugodni i neugodni mirisi) ; okusom (različiti okusi) i opipom ( predmeti raznovrsnih tekstura)
* stjecanje percepcije vremena imenovanjem dana u tjednu i pravilnim korištenjem pojmova jučer-danas-sutra i imenovanjem godišnja doba)
* stjecanje percepcije prostora razumijevanjem prostornih odnosa (gore-dolje, naprijed-nazad, ispred- iza …)
* usavršavanje u klasificiranju predmeta prema nekom svojstvu – boja, veličina, oblik, funkcija
* usavršavanje pažnje, koncentracije, mišljenja i pamćenja
* usavršavanje sposobnosti rješavanja problema
* stjecanje istraživačkog i stvaralačkog odnosa djeteta prema svemu što ga okružuje – kroz razne aktivnosti približiti djeci svijet koji ih okružuje i poticati ih na radoznalost, aktivan i stvaralački odnos prema svemu što ih okružuje
* razvijanje sposobnosti zaključivanja u operacijama s količinskim, dužinskim, prostornim odnosima i odnosima oblika i boja konkretnih predmeta i pojava
* razvijanje spoznaje i sposobnosti zaključivanja u području odnosa elemenata prirodnog okruženja
* razvijanje sposobnosti izvođenja generalizacija po uzročno-posljedičnim odnosima

**GOVOR, KOMUNIKACIJA, IZRAŽAVANJE, STVARALAŠTVO**

* usavršavanje govora i sposobnosti slušanja kroz razgovore, priče, brojalice, recitacije, pjesmice, igrokaze, igre – aktivno sudjelovanje u razgovoru i raspravama, slušanje, razumijevanje govornog sadržaja, smisleno pričanje, upotrebe složenih rečenica, postavljanje pitanja
* usavršavanje govora putem igre (stolno-manipulativne igre, simbolička igra, igre uloga, igre s pjevanjem, dramske igre)
* učenje pravilnoj artikulaciji glasova - pravilan izgovor, govor prema modelu, usavršavanje izgovora
* usavršavanje materinjeg jezika i hrvatskog književnog jezika kroz bogaćenje rječnika novim riječima, razumijevanje i korištenje novih riječi u razgovoru
* stjecanje sposobnosti primanja, doživljavanja, razumijevanja  i izražavanja literarnih i scenskih djela kroz pričanje, slušanje, gledanje, prepričavanje i interpretaciju istih
* učenje kvalitetnoj komunikaciji u skupini
* usavršavanje likovnog senzibiliteta za različite likovne tehnike - olovka, bojica, flomaster,  tempera, akvarel, glina, kolaž, oblikovani i neoblikovani materijali ...
* stjecanje sposobnosti doživljavanja i izražavanja glazbe – pjevanje, osjećaj za ritam, pokret, prepoznavanje instrumenata u pjesmi, ples ...
* razvijanje sposobnositi divergentnog mišljenja u realnoj situaciji
* razvijanje receptivnog govora kod razgovora i pričanja s glagolskim oblicima prošlog, sadašnjeg i budućeg vremena
* razvijanje kreativnog izražavanja i stvaranja konstruiranjem i domišljatoću

**Tjedni plan i program** odgojno – obrazovnog rada bazirat ćemo na sljedećim aktivnostima:

* **Životno praktične radne aktivnosti:**
* **održavanje osobne higijene** - **pranje i brisanje ruku** (upotreba sapuna, zavrtanje rukava, pravilno pranje ruku, ispiranje, štedljivo korištenje vode ); **brisanje nosa** (uočavanje potrebe za brisanjem nosa, upotrebe maramice, ispuhivanje nosa); **odlazak na toalet** i higijena nakon korištenja toaleta
* **samostalnost** u skidanju i oblačenju, obuvanju i izuvanju, samostalnost prilikom jela (samoposluživanje, pravilno držanje pribora za jelo, bonton za stolom, odlaganje prljavog posuđa); samostalnost kod odlaska na WC, kontroliranje i samostalno obavljanje fizioloških potreba (spuštanje/dizanje daske, puštanje vode, pranje ruku nakon korištenja toaleta)
* **razni kućanski poslovi** – pospremanja sobe dnevnog boravka, čuvanje igračaka; odlaganje igračaka na određeno mjesto; bacanje smeća na za to predviđena mjesta; čuvanje svojih stvari i odgovorno ponašanje prema istim
* **briga o životinjama i biljkama** – lijepo ponašanje prema životinjama i biljkama, briga o njima
* **običaji** – narodni običaji našeg kraja (advent, Božić, fašnik; Uskrs) izrada raznih ukrasa i čestitki prilikom blagdana i rođendana
* **Raznovrsne igre:**
* mirne igre
* funkcionalne igre
* igre uloga
* simboličke igre po centrima aktivnosti
* igre konstruiranja i građenja
* stolno-manipulativne igre
* igre s pravilima
* **Društvene i društveno-zabavne aktivnosti:**
* proslava rođendana
* priredbe ( božićna, završna)
* predstave
* posjeti
* aktivnosti na vrtićkom dvorištu
* aktivnosti u Botaničkom vrtu i senzornom parku Vrtića
* šetnje okolicom
* **Umjetničko promatranje, slušanje**
* slušanje i interpretacija raznovrsnih pjesmica, glazbenih djela, priča
* slušanje i interpretacija raznovrsnih audio i video zapisa s CD-a, DVD-a, youtub-a
* **Raznovrsno izražavanje i stvaranje djeteta:**
* raznovrsne recitacije, brojalice, pjesmice
* prigodne recitacije, pjesmice i igrokazi
* plesne koreografije
* raznovrsne likovne aktivnosti (crtanje, bojanje, slikanje, modeliranje, lijepljenje, izrezivanje…) različitim likovnim tehnika – drvene bojice, pastele, flomaster, tempera, akvarel, kolaž, krep papir, plastelin, slano tijesto, glinamol; razni neoblikovani materijali (kukuruz, grah, kamenčići, tjestenina, vata, plastične žličice i čašice, novine, filc, tkanina, žica ...)
* **Istraživačko-spoznajne aktivnosti:**
* spoznavanje vanjskog svijeta – boje, zvukovi, mirisi, okusi, dodiri ...
* uočavanje veza i odnosa među stvarima i pojavama – klasifikacija prema zadanom kriteriju
* uočavanja veza i odnosa među stvarima i pojavama – strukturiranje prostora i vremena ( doba dana, dani u tjednu), prirodnih pojava ( godišnja doba), društvenih zbivanja ( važni datumi i blagdani)
* rješavanja problema - uočavanje problema, stvaranje pretpostavki, pronalaženje rješenja
* **Specifične aktivnosti s kretanjem:**
* pokretne igre i igre sa pjevanjem
* tjelesno vježbanje – tjelovježba uz glazbu, tjelovježba s rekvizitima; poligon vježbi
* prirodni oblici kretanja (u unutarnjem i vanjskom prostoru) – hodanje, hodanje u čučnju, trčanje, preskakivanje, skakanje, penjanje, provlačenje, puzanje, hvatanje, dodavanje ...
* igre loptom
* štafete
* igre na spravama u vrtićkom dvorištu
* zima – igre u snijegu – hodanje i trčanje po snijegu, grudanje, pravljenje snješka, sanjkanje
* ljeto – kupanje i igre u bazenu

Tokom pedagoške godine nastojat ćemo prema interesu i željama djece uz raznovrsne aktivnosti i važne datume realizirati i projekt.

Rad na projektu odvijat ćemo kroz razgovore i velik broj različitih aktivnosti. Ključne dijelove razgovora i aktivnosti planirat ćemo po danima, kao i način bilježenja aktivnosti. Započeti projekt ćemo stalno širiti i bogatiti novim aktivnostima prema interesima i znatiželji djece.

**PROJEKT "SLIKOVNICA"**

Vrijeme provedbe: od listopada do lipnja

Cilj projekta: potaknuti interes djece za slikovnicom – literarni sadržaj integrirati kroz sva odgojno-obrazovna područja, te tako utjecati na cjelovit razvoj djeteta

Zadaće projekta:

* upoznati vrste slikovnica – slikovnice prema uzrastu, slikovnice sa slikama, slikovnice s malo/puno teksta, slikovnice s prozorčićima, bajke, basne, enciklopedije za djecu
* steći lijep odnos prema slikovnici
* spoznati važnost čitanja slikovnica - upoznavanje boja, pojmova, usavršavanje govora i aktivnosti slušanja, bogaćenje rječnika, upoznavanje emocija
* usavršavati govor i sposobnosti slušanja kroz razgovore, priče, brojalice, pjesmice, igrokaze - aktivno slušanje i aktivno sudjelovanje u razgovoru i raspravama, razumijevanje govornog sadržaja, smisleno pričanje, upotrebe složenih rečenica, postavljanje pitanja
* usavršavati pamćenje, pažnju i koncentraciju
* usavršavati sposobnost mišljenja i zaključivanja
* jačati djetetov identitet, te pozitivne osobine ličnosti kroz poštivanje i uvažavanje drugih, suradnju i toleranciju
* jačati bliskost i produbljenje emocionalnih veza sa osobom koja čita
* poticati razumijevanje socijalnih odnosa prihvaćanje pravila ponašanja, dobra i zla, pravde i nepravde
* usavršavati sposobnost zapažanja problemskih situacija , modela ponašanja i posljedice tog ponašanja
* razvijanje maštu, kreativnost i stvaralaštvo kroz dramatizaciju priča (uživljavanje u ulogu drugog, igranje priča ), različite likovne i glazbene aktivnosti
* usavršavati finu motoriku kroz likovne i glazbene aktivnosti
* stjecati istraživački odnos prema svijetu koji ga okružuje
* posjet školskoj knjižnici

Vrste aktivnosti:

Životno praktične i radne aktivnosti:

* spoznaja o odnosu prema slikovnici – učenje o lijepom odnosu prema slikovnici i svijetu koji nas okružuje

Raznovrsne igre:

* memory, puzzle, poklapaljke, slagalice

Društvene i društveno zabavne aktivnosti:

* igre pamćenja
* igre uloga – izrada kazališta

Umjetničko promatranje i slušanje:

* recitacije, brojalice, pjesmice, priče, slikopriče
* audio i video priče
* igrokazi

Raznovrsno izražavanje i stvaranje:

* likovno izražavanje raznim tehnikama – crtanje, slikanje, bojanje, lijepljenje, modeliranje; izrada vlastitih slikovnica, slikopriča i lutki

Istraživačko-spoznajne aktivnosti:

* slikovnice iz vrtića naše sobe i soba drugih skupina)
* slikovnice iz gradske knjižnice
* formiranje centra knjižnice i mirnog centra za čitanje i opuštanje – upoznavanje raznovrsnih slikovnice i sadržaja slikovnica
* posjet školskoj knjižnici

Specifične aktivnosti s kretanjem

* jutarnja tjelovježba – vježbe oblikovanja uz audio glazbu iz priče
* ples, pantomima
* igre s pokretima

Za provođenje odgojno-obrazovnih aktivnosti koristit ćemo sobu dnevnog boravka, prostor vrtića, dvorište vrtića, Eko vrt vrtića i bližu okolicu.

Prostor dnevnog boravka organizirat ćemo po centrima aktivnosti koji ćemo tokom godine nadopunjavati novim materijalima i izmjenjivati prema interesima i željama djece.

Prostor i igračke nastojat ćemo djeci ponuditi na način da potičemo cjelovit razvoj djeteta te ih usmjeravamo na kvalitetnu igru i učenje uz mogućnost izbora za samostalnu igru, igru u paru ili u manjim/većim grupama.

Djeci ćemo ponuditi razvojno primjerene i poticajne igračke i materijale za istraživanje kako bi im se omogućilo razvijanje kompetencija i stjecanje novih iskustva i znanja.

Nastojati ćemo svoj rad usmjeravati na brigu za svako pojedino dijete, poticanje njegovog cjelovitog razvoja zadovoljavanje njegovih osnovnih potreba, interesa i mogućnosti, ali i na međusobno poštovanje, uvažavanje i zdravu komunikaciju u grupi i izvan nje.

Planirane aktivnosti provodit ćemo kroz:

* zajednički rad u skupini
* rad u manjim skupinama
* rad u parovima
* individualni rad

Voditi ćemo Knjigu pedagoške dokumentacije odgojne skupine.

Vrednovanje odgojno-obrazovnog procesa provodit ćemo kroz promatranje i praćenje djece i analiziranje situacija, te na osnovu toga planirati daljnji rad.

Suradnju s roditeljima provodit ćemo kroz:

* sudjelovanje roditelja u neposrednom odgojno-obrazovnom radu
* individualne konzultacije s roditeljima
* roditeljske sastanke
* viber grupu skupine
* oglasnu ploču – obavijesti za roditelje
* Web stranica

**PROGRAM PREDŠKOLE**

**Odgojiteljica: Martina Pokos**

**Pedagoginja: Josipa Tarandek**

Program predškole obvezni je program odgojno-obrazovnog rada s djecom u godini prije polaska u osnovnu školu. U dječjem vrtiću Suncokret Sveti Đurđ program predškole provodi se u sklopu redovitog 10 satnog programa rada. Tijekom pedagoške godine 2022./2023. programom predškole obuhvaćena su djeca rođena od 1. travnja 2016. do 31.ožujka 2017.godine. Skupina će brojiti 23 djece sukladno odredbama Državnog pedagoškog standarda predškolskog odgoja i naobrazbe djece predškolske dobi te zahtjevima lokalne zajednice. Program se provodi tijekom cijele pedagoške godine u prostorima Dječjeg vrtića Suncokret Sveti Đurđ, a provodit će ga odgojitelji predškolske djece uz potporu stručnog tima vrtića.

Cilj programa predškole je djetetu u godini prije polaska u osnovnu školu osigurati okruženje u kojem će ono razviti svoje potencijale do najviše razine, zadovoljiti interese i potrebe te time steći spoznaje, vještine, navike i kompetencije koje će mu omogućiti uspješnu prilagodbu novim uvjetima života, rasta i razvoja koji ga očekuju u osnovnoj školi. Spremnost za školu uključuje dobro tjelesno zdravlje, socijalno-tjelesnu zrelost, jezične vještine, sposobnost rješavanja konflikata i problema, sposobnost kreativnog mišljenja i poznavanje svijeta koji okružuje dijete.

Zadaće programa predškole usmjerene su na odgojno-obrazovno djelovanje utemeljeno na vrijednostima znanja, tolerancije, odgovornosti, kreativnosti i razvoj kompetencije za cjeloživotno učenje.

Program predškole provodit će se u SDB i vanjskim prostorima vrtića (popločeni i travnati dio, igralište, vrt s voćnjakom). Prostor SDB podijeljen je na centre aktivnosti kako bi djeca birala aktivnosti ovisno o vlastitim interesima te kvalitetnije surađivala s ostalom djecom. Centri aktivnosti se tijekom pedagoške godine redovito nadopunjuju raznovrsnim pedagoški neoblikovanim materijalima primjerenima dobi i interesu djece. Didaktika je funkcionalna, sigurna za baratanje i izrađena od prirodnih materijala te primjerena dobi djece. Vanjski prostor vrtića obuhvaća popločeni dio igrališta, travnati dio igrališta opremljen igralima, te vrt i voćnjak. U oblikovanje i mijenjanje prostora uključuju se i djeca kao aktivni sudionici odgojno-obrazovnog rada.

Pri izboru sadržaja i aktivnosti vodi se briga o potrebama djece, njihovim interesima i znatiželji i iskustvu. U ostvarivanju programa koriste se svakodnevne životne situacije, raznovrsni poticaji, igre i aktivnosti kako bi se djeci omogućilo iskustveno učenje, poticalo odgovorno ponašanje i konstruktivno rješavanje problemskih situacija.

Sadržaji i aktivnosti u programu predškole: bonton, znanja o sebi, obitelj, prijatelji, emocije, običaji, zanimanja, briga o zdravlju i sebi, grafomotorika, godišnja doba i promjene u prirodi, dani u tjednu, mjeseci u godini, matematički pojmovi, orijentacija u vremenu i prostoru, briga o biljnom i životinjskom svijetu, oprezno u prometu, obilježavanje važnih datuma, svečanosti, izleti i dr.

Suradnju s vanjskim čimbenicima razvijat ćemo u svrhu obogaćivanja iskustva i doživljaja djece, podržavanja njihovih interesa i unapređivanje rada u programu predškole.

Surađivat ćemo s lokalnom zajednicom, osnovnom školom, drugim vrtićima, zdravstvenim, sportskim i kulturnim udruženjima, Ministarstvom znanosti i obrazovanja te Agencijom za odgoj i obrazovanje radi dobivanja stručne pomoći i ostvarivanja stručnog usavršavanja.

Nabrojena suradnja samo je jedan fleksibilni okvir koji će se tijekom godine mijenjati i nadopunjavati sukladno dječjim interesima, mogućnostima ostvarivanja i konkretnoj pomoći koju očekujemo od roditelja i nabrojenih čimbenika.

**5.4. PEDAGOŠKA DOKUMENTACIJA**

Kvalitetno provođenje svih programa u Dječjem vrtiću „Suncokret Sveti Đurđ“ obuhvaća timsko planiranje programa, sustavno praćenje, vrednovanje i dokumentiranje, u skladu sa zakonskim propisima i inovacijama u pedagoškoj praksi. Praćenje i vrednovanje preduvjet je adekvatnog provođenja i usavršavanja svih programa.

Praćenje programa bit će evidentirano kroz osnovnu i posebnu pedagošku dokumentaciju. Vođenje pedagoške dokumentacije u skladu je s Pravilnikom o obrascima i sadržaju pedagoške dokumentacije i evidencije o djeci u dječjem vrtiću i sadrži:

• Knjigu pedagoške dokumentacije odgojne skupine

• Imenik djece

• Evidenciju prisutnosti djece

• Program stručnog usavršavanja odgojitelja

Radi vizualizacije načina na koji se dijete razvija i uči vodi se dokumentacija putem koje se prate ishodi učenja i kompetencije djece, oblikovanje kurikuluma, kvaliteta partnerstva s roditeljima i učinkovitost suradnje sa širom socijalnom zajednicom.

U praćenje, procjenjivanje i planiranje odgojno-obrazovnog rada uključena su djeca, obitelji i stručni djelatnici. Taj proces je fleksibilan jer se prilikom planiranja slijedećih koraka u radu u obzir uzima djetetov napredak u razvoju i situacije koje ga okružuju.

Oblici dokumentiranja:

• Dokumentiranje aktivnosti djece izradom individualnih mapa djece

• Individualni i zajednički uraci djece

• Verbalni izričaji djece

• Samorefleksije djece

• Foto i video snimke

• Plakati i panoi

• Dječja kreativna ostvarenja

• Vrednovanje programa od strane djece i roditelja

• Narativni oblici (bilješke odgojitelja i drugih stručnih djelatnika djece, za djecu, roditelje, profesionalnu zajednicu učenja, izložbe i prezentacije)

• Dokumentiranje aktivnosti odgojitelja (samorefleksije i zajedničke refleksije odgojitelja)

1. **IZOBRAZBA I USAVRŠAVANJE ODGOJITELJA**

Planom i programom predviđa se realizacija svih standardnih oblika stručnog usavršavanja, sadržajno pretežno usklađenih s prioritetnim ciljevima i ponudom ovlaštenih institucija.

ZADACI:

* Podržavanje razvoja osobnih potencijala i jačanje stručne kompetencije odgojitelja i stručnih suradnika kroz edukacije, timski rad na istraživanju i unapređenju odgojne prakse
* Osvještavanje značaja grupne refleksije o odgojno-obrazovnom radu
* Poticanje kontinuiranog izgrađivanja prepoznatljive kulture vrtića
* Izrada Kurikuluma vrtića

Za ostvarivanje programa stručnog usavršavanja potrebno je osigurati odgovarajuće uvjete:

* Stručnu literaturu
* Odlazak na stručne skupove i seminare
* Suradnja sa stručnim suradnicima Vrtića

*Plan stručnog usavršavanja odgojitelja:*

|  |  |  |  |
| --- | --- | --- | --- |
| STRUČNO USAVRŠAVANJE UNUTAR USTANOVE | | STRUČNO USAVRŠAVANJE IZVAN USTANOVE | |
| Br. sati | | Br. sati | |
| Odgojiteljska vijeća | 8 | Seminari i stručni skupovi | 20 |
| Stručni aktivi | 2 | Stručna literatura | 100 |
| Radni dogovori | 14 |
| **144** | | | |

Podjela usavršavanja je izvršena individualno i skupno.

**6.1. Individualno usavršavanje**

Individualno usavršavanje:-odgojitelj procjenjuje svoje potrebe. U tom vidu odgojitelj ima slobodan izbor o vremenskom trajanju, kao i o izboru mjesta usavršavanja. Odnosi se na proučavanje stručne literature i periodike. Plan individualnog usavršavanja će svaki odgojitelj evidentirati te će evidencija biti odložena u personalni dosje. Na kraju pedagoške godine na odgojiteljsko zdravstvenom vijeću izvršit će se valorizacija pojedinačnih planova individualnog usavršavanja.

**6.3. Stručna literatura**

POPIS:

* + - 1. Ayres, Dijete i senzorna integracija, Naklada slap
      2. Barat, T. (2022.) Komunikacija kao preduvjet dobrih odnosa danas
      3. Car-Kolombo, T. Miculinić, S. ( 2013.) Moje tijelo-senzomotorika u jaslicama, Zagreb: Dijete vrtić obitelj
      4. Cvetković Lay, J. (2002), Ja hoću i mogu više, Zagreb: Alinea
      5. Cvetković Lay, J., Sekulić Majurec, A. ( 2008 ) Darovito je, što ću s njim? Zagreb: Alineja
      6. Cvetković Lay, J. i Pečjak, V.,( 2004) Možeš i drukčije: priručnik s vježbama, Zagreb: Alinea
      7. Čudina- Obradović, M. (2008.) Igrom do čitanja, Zagreb: Školska knjiga
      8. Došen Dobud, A.( 2008.), S djecom u jaslicama, Zagreb: Alinea
      9. Goldberg, S. (2003.) Razvojne igre za predškolsko dijete: Individualizirani program igre i učenja, Ostvarenje d.o.o.
      10. Goran, Lj. Mavić, Lj. Mendeš, B. (2020.) Dijete u svijetu igre
      11. Lešin, G. i suradnici, Kreativni odgojitelj, Zagreb: Školska knjiga
      12. Mašković, T. Sokač, M. Drožđan D. (2019) Od jaslica do škole, Odgojitelji u akciji d.o.o.
      13. Montgomery, H. (2020. ) Doba vrtića, OceanMore
      14. Nenadić, S. (2002.) Odgoj u jaslicama, Naklada Potjeh
      15. Osmanova, G. (2010.) 150 igara prstićima za razvoj fine otorike i govora, Zagreb: Planet Zoe
      16. Slunjski, E. (2015.) Izvan okvira, Zagreb: Element d.o.o.

**6.2. Skupno usavršavanje**

Skupno usavršavanje provodi se u Vrtiću i izvan njega.

U vrtiću u okviru stručnih tijela (odgojiteljska vijeća, interni stručni aktivi, seminari).

Stručno usavršavanje odgojitelja odvijat će se prema katalogu stručnih seminara.

Nova suradnja i iskustva sa tih skupova bit će prezentirana na sastancima odgojiteljskih vijeća. Izbor seminara i edukacija ovisi o epidemiološkoj situaciji te ćemo tokom godine odlučiti o pohađanju istih.

**Plan i program rada odgojiteljskog vijeća**

|  |  |  |
| --- | --- | --- |
| SADRŽAJ | NOSITELJ | VRIJEME REALIZACIJE |
| zaduživanje pedagoške dokumentacije, organizacija rada, planiranje na razini skupine i ustanove,  timski rad i suradnja, analiza adaptacije | Odgojitelji, ravnatelj, pedagog | Listopad 2022. |
| interno stručno usavršavanje, darovito dijete, izlaganje stručne literature, zarazne bolesti u ustanovi, organizacija rada | Zdravstveni voditelj, ravnatelj, pedagog, odgojitelji | Ožujak 2023. |
| Prezentacija provedenih projekata, izlaganje stručne literature, dogovor za završnu priredbu | Odgojitelji, pedagog, ravnatelj | Svibanj 2023. |
| Prijedlog Izvješća realizacije godišnjeg plana i programa  Prijedlog Godišnjeg plana i programa za 2023/24  Plan stručnog usavršavanja- 2022/23 | Odgojitelji, ravnatelj, pedagog | Kolovoz 2023. |

**Radni sastanci i dogovori**

|  |  |
| --- | --- |
| **Tema radnog dogovora** | **Vrijeme realizacije** |
| Adaptacija djece | Rujan/listopad |
| Obilježavanje blagdana, svečanosti | Prosinac, travanj |
| Organizacija rada | Kroz godinu |
| Provođenje programa predškole | Kroz godinu |
| Provođenje kraćih programa | Kroz godinu |
| Suradnja s roditeljima | Kroz godinu |
| Planiranje i dokumentiranje | Kroz godinu |
| Organizacija i realizacija priredbe | Prosinac, travanj, lipanj |
| Ljetna organizacija rada | Lipanj |

**Plan i program stručnog aktiva**

|  |  |  |
| --- | --- | --- |
| **SADRŽAJ** | **NOSITELJ** | **VRIJEME REALIZACIJE** |
| Kako prepoznati dijete s posebnim potrebama i kako mu pomoći ( TUR i darovita djeca) | pedagoginja | Siječanj 2023. |

**7. SURADNJA S RODITELJIMA**

Dugi niz godina u predškolskoj djelatnosti se naglašava kako je partnerstvo, odnosno razvoj suradničkih odnosa s roditeljima osnovni preduvjet realizacije svakog odgojno-obrazovnog programa. Nije, međutim, dovoljno samo reći da roditelje treba uključiti u odgojno-obrazovni proces. Kako bi omogućili optimalni rast i razvoj svakog djeteta važno je ostvariti prije svega dobru komunikaciju s roditeljima, a zatim raditi na njihovom aktivnom uključivanju u odgojno-obrazovni proces, prihvaćajući zajedničke ciljeve i odgovornosti u tom procesu.

CILJ: Pomoć i potpora roditeljima u kontinuiranom procesu odgoja djece kao i uključivanje u kreiranje i realizaciju rada Vrtića.

Bitne zadaće i sadržaji rada i vrijeme ostvarenja:

a) Djelovati na informiranju i edukaciji roditelja – upoznavanje sa Sigurnosno zaštitnim i preventivnim programom, sa pedagoško - psihološkim i medicinskim temama, sa aktivnostima rada s djecom, kraćim programima i sl.

- skupni roditeljski sastanci – rujan (za roditelje novoupisane

djece, za kraće programe)

- informacijski i tematski roditeljski sastanci odgojnih skupina – kvartalno

- pedagoško – psihološke i komunikacijske radionice za roditelje –2 puta tijekom godine

- kutići za roditelje – tijekom godine

- plakati, letci, brošure – tijekom godine

- sredstva priopćavanja (internet stranica, radio, novine) – tijekom godine

b) Unapređivati individualnu suradnju s roditeljima

- svakodnevni kontakti (blic informacije) – svakodnevno

- inicijalni razgovori s roditeljima novoupisane djece - po potrebi tijekom godine

- ankete - tijekom godine po potrebi

- informacije - po potrebi

- savjetodavni razgovori – po potrebi

c) Pobuđivanje interesa i djelovanje na aktivnom uključivanju roditelja u sudjelovanje u radu odgojnih skupina i predškolske ustanove u cjelini

- uključivanje roditelja u odgojno obrazovni rad - tijekom godine

- sudjelovanje roditelja u realizaciji projekata i novih programa – tijekom godine

- sakupljačke aktivnosti – tijekom godine

- sudjelovanje roditelja u radu Upravnog vijeća – tijekom godine

- sudjelovanje roditelja u izradi igara i didaktičkog materijala – tijekom godine

- sudjelovanje u organizaciji i ostvarenju izleta, posjeta, predstava, proslava i druženja -tijekom godine

- sudjelovanje u zajedničkom uređenju vanjskog i unutrašnjeg prostora – tijekom godine

- sudjelovanje roditelja u nabavi potrošnog materijala, sponzorstva – tijekom godine

*PRIJEDLOZI TEMA ZA RODITELJSKE SASTANKE:*

Jaslička skupina:

* Adaptacija djece
* Najčešće zarazne bolesti kod predškolske djece
* Ugrizi u jaslicama
* Faza prkosa i kako ju prevladati
* Rani jezično- govorni razvoj i kako ga poticati
* Razvoj kroz igru

Vrtićka skupina:

* Program predškole
* Od vrtića do škole ( priprema za školu)
* Postavljanje granica u odgoju
* Kako prepoznati i rješavati probleme u odgoju
* Kako prepoznati darovito dijete
* Uključenost roditelja u življenje vrtića
* Ekrani i mala djeca
* Socio-emocionalni razvoj djece predškolske dobi
* Razvoj kroz igru

**8. SURADNJA S VANJSKIM USTANOVAMA**

Društveno okruženje primarno je u jačanju društvene svijesti o važnosti ranog odgoja i obrazovanja za djetetov osobni razvoj i razvoj društva u cjelini. Dječji vrtić kao sastavni dio društvenog okruženja važan je čimbenik funkcioniranja društva. Ostvarivanje ciljeva odgojno-obrazovnog rada nije moguće bez raznolike i sveobuhvatne suradnje vrtića s lokalnom i širom društvenom zajednicom, kao i s vanjskim ustanovama koje nude mogućnosti unapređivanja kvalitete rada s djecom i roditeljima, kao i stručna usavršavanja svih sudionika odgojno-obrazovnog procesa.

**Ciljevi i zadaće suradnje s društvenim okruženjem vezano za odgojno-obrazovni rad**

* Bogaćenje spoznaje i života djeteta, te poticanje i razvoj specifičnih interesa
* Potpunije zadovoljavanje posebnih potreba djece i kvalitetnija briga i rad s djecom s teškoćama u razvoju
* Zaštita zdravlja i osiguravanje optimalnih uvjeta za pravilan rast i razvoj djece u vrtiću

Praksa odgoja i obrazovanja u dječjem vrtiću polazi od dječjeg doživljaja i stjecanja iskustava u neposrednoj prirodnoj ili društvenoj okolini. Polazeći od toga, planirat ćemo suradnju s vanjskim ustanovama koje nam na bilo koji način mogu pomoći u ostvarivanju programa ili obogatiti dječje doživljaje i iskustvo.

**PLAN SURADNJE S VANJSKIM USTANOVAMA ZA 2021./22. GODINU**

|  |  |  |
| --- | --- | --- |
| Vanjske ustanove | Vrsta suradnje | Vrijeme održavanja |
| Ministarstvo znanosti i obrazovanja | - stručna podrška u realizaciji različitih programa i projekata, te unapređivanju odgojno-obrazovnog procesa | Tijekom godine |
| Agencija za odgoj i obrazovanje | - organizacija i provođenje stručnog usavršavanja odgojno-obrazovnih djelatnika | Tijekom godine |
| Županijski ured za prosvjetu, kulturu i sport | suradnja na poslovima i zadaćama vezanim uz postupak upisa djece u školu | Tijekom godine |
| Zavod za javno zdravstvo IŽ | - implementacija HACCP - suradnja u izradi jelovnika | Tijekom godine |
| Crveni križ | obilježavanje Svjetskog Dana zdravlja, prikupljanje pomoći i dr | Tijekom godine |
| Općina Sveti Đurđ | Đurđevo, priredbe, Fašnik, Sveti Nikola, ostale manifestacije | Tijekom godine |
| Župa Sveti Đurđ | Posjete, Dani kruha, posvećenje jela | Listopad, prosinac 2022. , travanj 2023. |
| Osnovna škola Sveti Đurđ | Posjeta, predškolaca, testiranje predškolaca za prvi razred, Priredbe | Tijekom godine |
| Radio Ludbreg | Snimanje dječjih aktivnosti | Tijekom godine |
| Kazalište " Šareni svijet" | Dvije predstave godišnje | Prosinac 2022,  travanj 2023. |
| Poštanski ured Sveti Đurđ | Posjeta | Prema dogovoru |
| Policijska postaja Ludbreg | Radionica i pokazna vježba | Rujan/listopad 2022. |
| Zajednica športskih udruga grada Varaždina | Olimpijada dječjih vrtića Varaždinske županije | Svibanj 2023. |
| Vatrogasno društvo Sveti Đurđ | Mjesec vatrogasaca- posjeta i pokazna vježba | Rujan 2022. i svibanj .2023. |
| Turistička agencija | Izlet | Svibanj/lipanj 2022. |

**9.GODIŠNJI PLAN RAVNATELJICE**

Ravnatelj kao stručni voditelj vrtića:

- ustrojava rad Vrtića, vodi poslovanje i rukovodi radom,

- predlaže unutarnje ustrojstvo i način rada Vrtića,

- predstavlja, zastupa i potpisuje za Vrtić, te odgovara za zakonitost rada,

- upravlja imovinom Vrtića i organizira njezino održavanje sukladno propisima i odlukama Osnivača,

- donosi odluke sukladno ovlaštenjima utvrđenim Statutom, ovim Pravilnikom i drugim općim aktima Vrtića,

- predlaže Godišnji plan i program rada, te Plan razvoja Vrtića,

- predlaže Kurikulum Vrtića,

- osigurava ustrojstvene i stručno-administrativne pretpostavke za funkcioniranje Vrtića,

- podnosi izvješća o ostvarivanju Godišnjeg plana i programa o rezultatima poslovanja Vrtića Upravnom vijeću, državnim tijelima i osnivaču (najmanje jedanput godišnje),

- odlučuje o raspoređivanju radnika na radno mjesto, o pravima i obvezama iz radnog odnosa, povredama radne obveze radnika kada je za to nadležan,

- izdaje naloge radnicima u svezi s izvršenjem pojedinih poslova,

- sudjeluje u pripremi sjednica Upravnog vijeća, te izvršava donesene odluke i opće akte,

- predlaže Upravnom vijeću odluku o izboru radnika, zasnivanju i prestanku radnog odnosa radnika,

- sklapa ugovore o radu i odlučuje o prestanku ugovora o radu,

- sudjeluje u radu Upravnog vijeća, stručnih tijela, državnih tijela i tijela osnivača,

- omogućava ostvarivanje prava i dužnosti radnika iz radnog zakonodavstva, te izvršava pravomoćne sudske presude,

- brine o radnoj disciplini ustanove, te pokreće odgovarajuće postupke,

- organizira i provodi program predškole za djecu koja nisu obuhvaćena redovitim programom te u dijelu radnog vremena obavlja poslove odgojno-obrazovnog radnika (zamjena za godišnje odmore, kratkotrajna bolovanja i slično),

- izrada nacrta općih akata Vrtića,

- izrada nacrta odluka organa upravljanja Vrtića,

- vrši pripremu za rad organa upravljanja Vrtića,

- prati propise i primjenjuje ih,

- izdaje odluke o prijemu djece u Vrtić,

- obavlja i druge poslove sukladno Zakonu, drugim zakonima, Statutu, ovom Pravilniku i drugim općim aktima

Ravnatelj također obavlja zadaće i sadržaje koji uključuju cjelokupno planiranje, organiziranje i vođenje rada u Vrtiću u što ulazi:

|  |  |
| --- | --- |
| **Sadržaj rada** | **Realizacija** |
| Izrada godišnjeg plana i programa za 2022./23.godinu | do 01.09.2022. |
| Ljetopis | Do srpnja 2023. |
| Matična knjiga | Kroz godinu |
| Utvrđivanje plana i programa rada odgojiteljskog vijeća | Rujan 2022. |
| Poslovi vezani uz upis djece u predškolsku ustanovu | Kroz godinu |
| Suradnja sa su stručnjacima izvan ustanove | Kroz godinu |
| Praćenje permanentnog usavršavanja odgojitelja | Kroz godinu |
| Razvoj vrtićkog kurikuluma | Kroz godinu |
| Suradnja s Upravnim vijećem Vrtića | Kroz godinu |
| Praćenje zakonskih dokumenata i provedbenih propisa koji reguliraju djelatnost pedagoškog odgoja | Kroz godinu |
| Izvješćivanje o ostvarivanju plana i programa | Kolovoz 2023. |
| Snimanje potreba za didaktičkim sredstvima i potrošnim materijalom | Kroz godinu |
| Organiziranje suradnje s roditeljima | Kroz godinu |

**10. GODIŠNJI PLAN I PROGRAM RADA PEDAGOGA ZA PEDAGOŠKU GODINU 2022./2023.**

Plan i program rada pedagoga planiran je sukladno Godišnjem planu i programu rada vrtića za 2022./2023. pedagošku godinu te radnim zadacima pedagoga.

|  |  |  |  |
| --- | --- | --- | --- |
| **ZADAĆE U ODNOSU NA DIJETE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Briga o ključnim kompetencijama za cjeloživotno učenje | -primjereno prostorno - materijalnom, socijalno i vremensko okruženje za razvoj ključnih kompetencija djece | Tijekom godine |
| 2. | Odgojno-obrazovni rad s djecom temeljen na vrijednostima: znanje, identitet, humanizam i tolerancija, odgovornost, autonomija i kreativnost | -upoznavanje obiteljske anamneze i planiranje odgojno obrazovnog rada temeljenog na vrijednostima | Tijekom godine |
| 3. | Praćenje psihofizičkog razvoja djece | -inicijalni razgovori s roditeljima s ciljem upoznavanja djetetovog aktualnog razvojnog statusa i obiteljskog okruženja  -promatranje djece u vrijeme prilagodbe  -praćenje psihofizičkog razvoja razvojnim listama | Tijekom godine |
| 4. | Primjerena organizacija ritma dana i prostora | -poticaji u skladu s dobi djece  -osiguravanje uvjeta da dijete bude inicijator i najveći mogući kreator prostora u kojem boravi | Tijekom godine |
| 6. | Obogaćivanje djetetova života u vrtiću različitim kulturno-umjetničkim i društveno-zabavnim događanjima, športsko-rekreativnim programima, posjete i susreti s drugom djecom i odraslima | -suradnja s muzejima, kazalištima i sl.  -timski rad na procjeni kvalitete pojedinih sadržaja i aktivnosti (primjerenost dječjim razvojnim i aktualnim potrebama i interesima) | Tijekom godine |
| **ZADAĆE U ODNOSU NA ODGOJITELJE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Planiranje odgojno-obrazovnog procesa | -pomoć odgojiteljima u kvalitetnom planiranju i programiranju rada | Tijekom godine |
| 2. | Praćenje realizacije odgojno-obrazovnog rada | -pratiti kvalitetu odgojnog procesa  -usmjeravanje u opremanju centri aktivnosti u skladu s uzrastom i razvojnim potrebama djece | Tijekom godine |
| 3. | Unapređivanje odgojno-obrazovnih ciljeva | - uvoditi odgojitelja u inoviranje odgojnog procesa  -sudjelovanje u izboru vrijednih sadržaja koji obogaćuju neposredni rad s djecom | Tijekom godine |
| 4. | Poticanje na stručno – pedagoško usavršavanje | - poticati na aktivno sudjelovanje u radu stručnih tijela vrtića, seminarima AZOO, MZOS, individualno planiranje Programa stručnog usavršavanja | Tijekom godine |
| 5. | Rad s odgojiteljima - pripravnicima | - uvođenje u rad tijekom pripravničkog staža i pružanje stručne pomoći  -rad u Povjerenstvu za stažiranje |  |
| 6. | Provođenje projekata, istraživanja, izrada novih programa | -usmjeravanje odgojitelja u radu na projektima, prilagodbi novim programima | Tijekom godine |
| 7. | Pridonošenje razvoju timskog rada | - stručna pomoć odgojiteljima, podrška u motiviranosti i uspješnosti | Tijekom godine |
| **ZADAĆE U ODNOSU NA RODITELJE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Suradnja prilikom upisa djece u vrtić | -informiranje o programima i boravku djece u vrtiću | Svibanj-rujan |
| 2. | Neposredni grupni i individualni oblik suradnje | - održavanje roditeljskih sastanaka s pedagoškom tematikom  - pomoć u rješavanju odgojno-obrazovnih problema | Tijekom godine |
| 3. | Posredni oblici suradnje | - priprema tema za kutiće za roditelje  - izrada brošura o djelatnosti vrtića  - pisanje članaka za web stranicu | Tijekom godine |
| 4. | Poticanje roditelja na sudjelovanje u radu vrtića | -u periodu prilagodbe djeteta  -druženje roditelja i ostalih članova obitelji djece i odgojitelja  -prezentacija pozitivnih primjera aktivnog sudjelovanja roditelja u životu i radu skupine i vrtića | Tijekom godine |
| **ZADAĆE U ODNOSU NA RAVNATELJA I ZDRAVSTVENOG VODITELJA** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Suradnja u formiranju odgojnih skupina | - organizirati primjerene odgojne skupine prema DPS | Svibanj-kolovoz |
| 2. | Organizacija i praćenje stručnog usavršavanja u ustanovi i izvan ustanove | -poticati i pratiti stručno usavršavanje svih djelatnika | Tijekom godine |
| 3. | Suradnja u rješavanju tekućih problema u radu vrtića | - osigurati kontinuitet odgojnog procesa  - odabir didaktike i potrošnog materijala | Tijekom godine |
| 4. | Suradnja u pripremi Godišnjeg plana i programa rada vrtića, Kurikuluma vrtića | - raditi na ostvarenju planiranih zadaća | Kolovoz-rujan |
| 5. | Suradnja u izradi Godišnjeg izvješća | - ocijeniti uspješnost rada i postignuća | Lipanj-kolovoz |
| 6. | Suradnja u praćenju aktualnih potreba djece | - praćenje djece s teškoćama i potencijalno darovite djece  - sudjelovati u prikupljanju potrebnih informacija radi osiguravanja potrebnih uvjeta za rast i razvoj djeteta – inicijalni intervju | Tijekom godine |
| 7. | Izrada redovitih i posebnih programa | - obogaćivanje rada vrtića | Tijekom godine |
| **ZADAĆE U ODNOSU NA DRUŠTVENU SREDINU** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Uključivanje vrtića u projekte stručnih ustanova i pokretanje projekata na nivou ustanove | - usmjeravati u radu na projektima | Tijekom godine |
| 2. | Surađivati s drugim odgojno –obrazovnim institucijama u cilju unapređivanja rada vrtića | -radni dogovori s odgojiteljicama i vanjskim suradnicima glede pripreme, ostvarenja i vrednovanja različitih internih i eksternih događanja za djecu  -sudjelovanje u prezentacijama naših programa, projekata i modela rada izvan vrtića | Tijekom godine |
| 3. | Suradnja sa sportskim, kulturnim i umjetničkim institucijama | -organizacija kazališnih predstava u vrtiću i izvan vrtića  -organizacija izleta i posjeta  -organizacija sportskih natjecanja | Tijekom godine |
| **PLANIRANJE I PROGRAMIRANJE ODGOJNO-OBRAZOVNOG RADA** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Analiza ostvarenja prethodnih planova i programa (Godišnje izvješće) | - utvrditi razinu postignuća | Lipanj-kolovoz |
| 2. | Sudjelovanje u izradi godišnjeg plana i programa te izrada programa rada pedagoga te kurikuluma rada vrtića | -sudjelovati u izradi godišnjeg programa  - izraditi kvalitetan program rada pedagoga | Kolovoz-rujan |
| **STRUČNO USAVRŠAVANJE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Sudjelovanje na seminarima u organizaciji MZO i AZOO | -kvalitetno stručno usavršavanje, profesionalni rast i razvoj | Tijekom godine |
| 2. | Praćenje stručnog usavršavanja odgojitelja, te poticanje na praćenje stručne literature | -senzibilizirati odgojitelje za potrebu stalnog stručnog usavršavanja | Tijekom godine |
| 3. | Pomoć odgojiteljima u ostvarivanju Programa stručnog usavršavanja | -pomoć u planiranju i realizaciji | Tijekom godine |
| 4. | Praćenje stručne literature i časopisa i javno predstavljanje odgojno-obrazovnog rada vrtića | -pratiti saznanja iz područja pedagogije, psihologije, didaktike i metodike  -prezentacije i stručni članci na seminarima, stručnim skupovima i u časopisima | Tijekom godine |
| **OSTALI POSLOVI** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Briga i čuvanje dokumentacije vrtića | - brinuti o redovitom popunjavanju i čuvanju propisane dokumentacije  - trajno čuvati dokumentaciju vrtića (ljetopis, Matična knjiga) | Tijekom godine |
| 2. | Pribavljanje stručne literature i didaktike, nabava potrošnog materijala za odgojne skupine | -omogućiti svim djelatnicima praćenje stručne literature i rad s novom didaktikom i materijalima | Tijekom godine |